2023. évi törvény 
a nemzeti adatvagyon hasznosításának rendszeréről és az egyes szolgáltatásokról 


Az Országgyűlés — az Alaptörvényben foglaltakkal összhangban, a közérdekű adatok 
nyilvánosságának és a szellemi alkotásokhoz fűződő jogok védelmének tiszteletben tartásával 
- a nemzeti adatvagyon-hasznosítás támogatására hivatott állami szolgáltató rendszer 
felállítása, a közszféra kezelésében lévő adatok további felhasználásának előmozdítása, 
valamint az adatalapú kormányzáshoz szükséges döntéstámogatás céljára történő rendelkezésre 
bocsátásuk elősegítése érdekében a következő törvényt alkotja. 


, , I Fejezet , 
ALTALANOS RENDELKEZESEK 


1. A törvény hatálya 


1. § (1) E törvény hatálya kiterjed 
a) a közfeladatot ellátó szervek által kezelt, a nemzeti adatvagyon körébe tartozó adatok 
hasznosításával összefüggő szolgáltatásokra, ezen belül az adatok további 
felhasználására; 
b) az adathasznosítást és a további felhasználást támogató egyéb, állami feladatok ellátására; 
c) az adatalapú kormányzáshoz szükséges kormányzati döntéstámogatás érdekében végzett 
adatgyűjtési és adatelemzési feladatokra; 
d) a nemzeti adatvagyon körébe tartozó állami nyilvántartások fokozottabb védelmére; 
e) a nemzeti adatvagyon hasznosítása során 
ea) az adatszolgáltatást és az egyéb szolgáltatást nyújtó, 
eb) a szolgáltatások nyújtásában közreműködő, 
ec) a további felhasználás állami koordinációját végző, valamint 
ed) szolgáltatásokat igénybe vevő (felhasználó) 
természetes személyekre, valamint szervekre, szervezetekre és egyéb jogi személyekre. 


(2) E törvény hatálya kiterjed az adathasznosítás-támogatási szolgáltatást alaptevékenysége 
keretében önkéntesen igénybe vevő közfeladatot ellátó szervre az általa kezelt adatok 
vonatkozásában. 


(3) E törvényt nem kell alkalmazni 

a) a 16. § (9)-(11) bekezdése kivételével az információs önrendelkezési jogról és az 
információszabadságról szóló 2011. évi CXII. törvény (a továbbiakban: Infotv.) szerinti 
közérdekű adatok és közérdekből nyilvános adatok megismerésére irányuló igényekre és 
azok terjesztése jogának gyarkorlására; 

b) a(2) bekezdés, valamint az e törvény III. fejezetében meghatározott intézményi szereplők 
kivételével a közfeladatot ellátó szervek által alaptevékenységük keretében végzett 
adatszolgáltatásra, adatelemzésre és az ezzel összefüggésben jogszabály alapján 
megállapított díjfizetésre. 


(4) Az (EU) 2022/868 európai parlamenti és tanácsi rendelete (a továbbiakban: 
adatkormányzási rendelet) hatálya alá tartozó jogviszonyokban az adatkormányzási rendelet 
szerinti előírásokat kell alkalmazni. 


(5) A természetes személyeknek a személyes adatok kezelése tekintetében történő védelméről 
és az ilyen adatok szabad áramlásáról, valamint a 95/46/EK irányelv hatályon kívül 


helyezéséről szóló, 2016. április 27-i (EU) 2016/679 európai parlamenti és tanácsi rendelet (a 
továbbiakban: általános adatvédelmi rendelet) hatálya alá tartozó adatkezelési esetekre az 
általános adatvédelmi rendelet szerinti előírásokat kell alkalmazni. 


2. Értelmező rendelkezések 


2. § E törvény alkalmazásában 


1. 


10. 


adat: aktusok, tények vagy információk bármilyen digitális megjelenítése, vagy az említett 
aktusok, tények és információk összeállításai, többek között hang-, kép- vagy 
audiovizuális felvétel formájában is; 

adatelemzés: az adatok, dokumentumok emberi tevékenység kifejtésével vagy 
informatikai eszközökkel vagy a kettő kombinációjával való feldolgozása és a 
rendelkezésre álló adatokból újabb származtatott információ előállítása, valamint a 
feldolgozott adatokból következtetések levonása emberi tevékenység kifejtésével vagy 
informatikai eszközökkel vagy a kettő kombinációjával; 

adathasznosítás-támogatás: a közfeladatot ellátó szervek adattal vagy dokumentummal 
végzett, az adatok hasznosítását elősegítő azon tevékenysége, amely során a közfeladatot 
ellátó szerv az adathasznosítás-támogatási szolgáltatást nyújt; 

adatkészlet: egymáshoz kapcsolódó adatok olyan együttese, amely különálló elemekből 
áll, de egységként kezelhető, feldolgozható egy vagy több formátumban; 
alkalmazásprogramozási interfész: a gép és gép közötti kommunikációt és az adatok 
zavartalan cseréjét szolgáló funkciók, eljárások, meghatározások és szabályok halmaza; 
anonimizálás: a személytelenítés körében személyes adatok olyan anonim adatokká 
történő átalakításának folyamata, amelynek következtében az érintett többé nem 
azonosítható; 

álnevesítés: a személytelenítés körében személyes adatoknak az általános adatvédelmi 
rendelet 4. cikk 5. pontjában meghatározott módon történő kezelése; 

dinamikus adat: gyorsan változó vagy gyorsan elavuló digitális formátumú közadat, 
amelyet jellemzően valós időben frissítenek, ilyenek különösen a szenzorok által generált 
adatok; az alkalmazásprogramozási interfészen keresztül elérhető dinamikus adat nem 
lehet személytelenített személyes vagy védett adat; 

dokumentum: az információs önrendelkezési jogról és az információszabadságról szóló 
törvényben meghatározott, nem digitális formátumú közérdekű adatok és közérdekből 
nyilvános adatok; 

észszerű megtérülés: a további felhasználás céljából történő rendelkezésre bocsátás teljes 
díjának az elszámolható költségek fedezéséhez szükséges költségeken felüli százaléka, 
amely legfeljebb 5 százalékponttal haladja meg az Európai Központi Bank által rögzített 
kamatlábat; 


11. felhasználó: az  adathasznosítás-támogatási szolgáltatásokat igénybe vevő szerv, 


12. 
13. 


14. 


szervezet, jogi vagy természetes személy; 

igény: az adathasznosítás-támogatási szolgáltatások igénybevételére irányuló kérelem; 
igénylő: az adathasznosítás-támogatási szolgáltatásokat igény alapján igénybe vevő 
felhasználó; 

informatikai eszközzel automatikusan feldolgozható formátum: olyan fájlformátum, amely 
felépítése lehetővé teszi a benne rejlő egyedi adatok és adatstruktúra egyszerű 
azonosítását, felismerését és kinyerését az adatfeldolgozást végző informatikai eszközök 
és alkalmazások számára; 


15. 


16. 


17. 


18. 
19. 


20. 


21. 


22. 


23: 


24. 


25. 


26. 


2b: 


28. 


29. 


közadat: az információs önrendelkezési jogról és az információszabadságról szóló 
törvényben meghatározott digitális formátumú közérdekű adatok, közérdekből nyilvános 
adatok, kutatási adatok 

közfeladatot ellátó szerv: a köziratokról, a közlevéltárakról és a magánlevéltári anyag 
védelméről szóló 1995. évi LXVI. törvényben meghatározott közfeladatot ellátó szerv; 
központi adathasznosítás-támogatási szolgáltatás: kijelölt szolgáltatók által nyújtott, a 
nemzeti adatvagyon hasznosítását elősegítő, központilag közvetlenül felügyelt 
informatikai szolgáltatás. 

közvállalkozás: az adatkormányzási rendelet 2. cikk 19. pontja szerinti vállalkozás; 
kulturális közadat: a muzeális intézményekről, a nyilvános könyvtári ellátásról és a 
közművelődésről szóló, a köziratokról, a közlevéltárakról és a magánlevéltári anyag 
védelméről szóló, a kulturális örökség védelméről szóló, az előadó-művészeti szervezetek 
támogatásáról és sajátos foglalkoztatási szabályairól szóló, valamint a mozgóképről szóló 
törvény hatálya alá tartozó közfeladatot ellátó szerv jogszabály alapján vezetett 
nyilvántartásában szereplő adat és dokumentum, továbbá a nyilvántartásában levő 
kulturális javakról, könyvtári dokumentumokról és köziratokról készült, digitális 
tartalomként feldolgozható elektronikus másolat; 

kutatási adat: digitális formátumú — a tudományos publikációtól eltérő — a kutatást végző 
vagy a kutatást finanszírozó szervezet által intézményi vagy tematikus adattárakon 
keresztül nyilvánosságra hozottközadat, amelyeket közfinanszírozású tudományos 
kutatási tevékenység keretében gyűjtenek vagy állítanak elő, és amelyeket a kutatási 
folyamat során bizonyítékként használnak, vagy amelyeket a kutatói közösség általában a 
kutatási megállapítások és eredmények megerősítéséhez szükségesként fogad el; 
kutatószoba: olyan zárt helyiség, ahol — az adatok magas szintű biztonsági védelme, 
valamint a személyes adatok védelmére, illetve egyéb védett adatok védelmére vonatkozó 
előírások betartása mellett — biztonságosan érhetők el a közvetlen azonosításra alkalmatlan 
adatok; 

nagy értékű adatkészletek: a konkrét nagy értékű adatkészletek jegyzékének, valamint a 
közzétételükre és a további felhasználásukra vonatkozó szabályoknak a meghatározásáról 
szóló 2022. december 31-i (EU) 2023/1383 bizottsági végrehajtási rendeletben 
meghatározott adatkészletek. 

Nemzeti Adatplatform: olyan informatikai szolgáltatás, amely az e törvényben vagy 
Kormány által rendeletben kijelölt szolgáltató által gyűjtött adatok tárolását, valamint más 
szervezet kezelésében lévő adatok egységes hozzáférhetővé tételét biztosítja; 

nemzeti adatvagyon: a közfeladatot ellátó szervek által kezelt közadatok, dokumentumok 
és kulturális közadatok, továbbá egyéb a kezelésükben lévő személyes és védett adatok 
összessége, függetlenül azok megjelenési formájától; 

Nemzeti Közadatportál: a nemzeti adatvagyonba tartozó adatok további felhasználásával 
kapcsolatos tájékoztatási, adatmegosztási funkciókat, valamint ügyfélkapcsolati feladatok 
elektronikus ellátását biztosító webes felület; 

nyílt formátum: a nyilvánosság számára az adat további hasznosítását nem korlátozó, 
platformfüggetlen és korlátozás nélkül hozzáférhetővé tett elektronikus formátum; 
nyilvántartás: adatokat kezelő szerv vagy személy által előre meghatározott szempont(ok) 
szerint összegyűjtött és rögzített, azaz rendszerezett adatok együttese; 

nem digitális nyilvántartás: dokumentumokat kezelő szerv vagy személy által előre 
meghatározott szempont(ok) szerint összegyűjtött és rögzített, azaz rendszerezett 
dokumentumok együttese; 

regisztrációköteles adathasznosítás-támogatási szolgáltatás: regisztrált szolgáltató által 
nyújtott, a nemzeti adatvagyon hasznosítását elősegítő informatikai szolgáltatás, amely 
nem áll közvetlen központi felügyelet alatt. 


30. statisztikai felfedés elleni védelem: a hivatalos statisztika által kezelt adatállományok 
módosítását célzó olyan módszerek összessége, amelyek a lehető legnagyobb mértékben 
minimalizálják a statisztikai egységek (a sokaság meghatározott tulajdonságokkal, 
jellemzőkkel, ismérvekkel rendelkező egyedei) közvetlen vagy közvetett azonosítását, 
illetve azon keresztül eddig nem ismert információ felfedését; 

31. személyes adat: az általános adatvédelmi rendelet 4. cikk 1. pontjában meghatározott 
személyes adat; 

32. személyhez kapcsoltság: valamely adatnak az a tulajdonsága, hogy természetes vagy nem 
természetes személyhez kapcsolódik; 

33. személytelenítés: a személyhez kapcsoltság "megszüntetése valamely technikai 
megoldással, amellyel személytelenített adat jön létre; 

34. személytelenített adat: olyan adat, amelyre vonatkozóan az adathasznosítást végző szerv 
vagy személy nem rendelkezik olyan technikai feltételekkel, amellyel felfedheti az adat 
természetes vagy nem természetes személyhez kapcsoltságát; 

35. további felhasználás: a nemzeti adatvagyon körébe tartozó 

a) védett adatok tekintetében az adatkormányzási rendelet 2. cikk 2. pontja, 

b) a közadat vagy kulturális közadat felhasználása olyan kereskedelmi vagy nem 
kereskedelmi célra, amely kívül esik azon a közfeladat ellátása keretén belüli eredeti, a 
közfeladat ellátását előíró jogszabályból eredő célkitűzésen, amire az adatot 
előállították; 

36. védett adat: a személyes adat kivételével a törvény által védett, így különösen szakmai-, 
üzleti-, vám-, banktitoknak minősülő, valamint az egyedi statisztikai adat és a szerzői 
joggal védett adat. 


3. A személyes és védett adatok kezelése és védelme 


3.§ (1) A közfeladatot ellátó szervek által e minőségükben kezelt személyes adatokra 
vonatkozóan az adatkezelés célja az adathasznosítás-támogatási szolgáltatások (ezen alcím 
alkalmazásában a továbbiakban: szolgáltatás) nyújtása. 


(2) A szolgáltatás nyújtója csak akkor kezelhet személyes adatot, ha a szolgáltatás célja másként 
nem érhető el. 


(3) A személyes adatok, valamint a védett adatok e törvény szerinti kezelése során a szolgáltatás 
nyújtója, valamint az adatot kezelő szerv a szolgáltatásokhoz kapcsolódó feladatai tekintetében 
a) biztosítja az adatokra vonatkozó, jogszabályokban előírt védelmet, 
b) személyes adatok kezelése esetén adatvédelmi hatásvizsgálatot folytat le a 
szolgáltatásnyújtás megkezdését megelőzően, 
c) az igény teljesítésénél az adattakarékosság elvének figyelembevételével jár el. 


(4) A 68) bekezdés szerinti követelmény teljesítése érdekében a szolgáltatás nyújtója, valamint 
az adatot kezelő szerv a szolgáltatásokhoz kapcsolódó feladatai tekintetében 
a) gondoskodik a személyes és védett adatok kezeléséhez és a szolgáltatások nyújtásához 
használt információs rendszer teljes körű védelméről; 
b) az igénylő részére a személyes, valamint a védett adatok kezelése tekintetében titoktartási 
kötelezettséget ír elő, a továbbfelhasználási igény teljesítése esetén az adatkormányzási 
rendelet 5. cikk (5) bekezdés szerint. 


(5) A (4) bekezdés szerinti intézkedésnek az elérni kívánt céllal arányosnak kell lennie, és ki 
kell terjednie legalább arra, hogy 


a) az igénylő nem hozhat nyilvánosságra harmadik személyek jogait és érdekeit sértő 
bármely olyan adatot, amelyhez a (4) bekezdés a) pont szerinti intézkedések megtétele 
ellenére hozzájuthatott; 

b) az igénylő nem azonosíthatja újból azon érintetteket, akikre, illetve amelyekre az igényelt 
adatok vonatkoznak; 

c) az igénylőnek technikai és működési intézkedéseket kell hoznia a személytelenített 
adatok újbóli azonosításának megelőzése, valamint a közfeladatot ellátó szerv minden 
olyan adatvédelmi incidensről való értesítése érdekében, amely az érintettek újbóli 
azonosításához vezethet. 


(6) A védett adatok jogosulatlan további felhasználásának esetében az igénylőnek késedelem 
nélkül — adott esetben a közfeladatot ellátó szerv közreműködésével — tájékoztatnia kell azokat 
a természetes és nem természetes személyeket, amelyek jogait és érdekeit ez érintheti. 


(7) A személyes, valamint védett adatok kezelésére vonatkozó jogszabályi rendelkezések 
megsértése, különösen az olyan, jogszabályi rendelkezéssel alá nem támasztható cselekmény, 
amely a személytelenített adat személyhez kapcsolhatóságát ismételten lehetővé teszi vagy az 
ismételt összekapcsolást meg is valósítja, jelentős érdeksérelemnek minősül. 


(8) A szolgáltatás nyújtója a személyes adatot a szolgáltatás nyújtása céljából, a szolgáltatás 
teljesítésének igénylő általi elfogadásáig kezeli, ezt követően haladéktalanul törli. 


HIF ejezet 
A NEMZETI ADATVAGYON KÖRÉBE TARTOZÓ ADATOK 
TOVABBI FELHASZNALASANAK ALAPELVEI 


4. A követelmények érvényesítése 


4.§ A nemzeti adatvagyon további felhasználására vonatkozó feltételek meghatározása, 
valamint a további felhasználás céljára való rendelkezésre bocsátás során a közfeladatot ellátó 
szerv köteles biztosítani az e törvény I-II. fejezete szerinti követelmények érvényesülését. 


5. Átláthatóság 


5. § (1) A közfeladatot ellátó szerv az igénylők megfelelő tájékoztatása és az igény teljesítési 
feltételeinek átláthatósága érdekében az Infotv. 1. melléklet II. pont, 16-25. soraiban 
meghatározott közadatokkal kapcsolatos információkat köteles a Nemzeti Közadatportálon 
közzétenni az egyablakos tájékoztatási és kapcsolattartási szolgáltatás igénybevételével. 


(2) Ha a közfeladatot ellátó szerv az igény teljesítése ellenében díj felszámítására jogosult, 
köteles előzetesen közölni az igénylővel a díj kiszámítása során figyelembe vett tényezőket. 


(3) A közfeladatot ellátó szerv — erre irányuló kérelem esetén — köteles részletesen bemutatni 
az igénylő számára, hogy az igénye teljesítésével összefüggésben fizetendő díjat milyen módon 
állapította meg. 


6. Megkülönböztetés tilalma 


6. § (1) A közfeladatot ellátó szerv a további felhasználás feltételeinek meghatározása, az 
adatok további felhasználás céljára történő rendelkezésre bocsátása, valamint a díjazás 
megállapítása során nem alkalmazhat önkényes megkülönböztetést az igénylők között. 


(2) Ha valamely adatot további felhasználás céljára a közfeladatot ellátó szerv olyan 
tevékenysége körében igényli, amely kívül esik eredeti közfeladatainak ellátásán, a 
rendelkezésre bocsátás tekintetében vele szemben ugyanazokat a díjakat és feltételeket kell 
alkalmazni, mint más igénylőkkel szemben. 


7. Kizárólagos további felhasználásra vonatkozó megállapodások 


7. § (1) A közfeladatot ellátó szervek által kötött szerződések vagy egyéb megállapodások nem 
biztosíthatnak kizárólagos jogokat a nemzeti adatvagyon további felhasználása 
vonatkozásában. 


(2) Az (1) bekezdéstől eltérően a további felhasználásra vonatkozó kizárólagosság biztosítható, 
ha az meghatározott közfeladat ellátásához kapcsolódó közérdekű szolgáltatás nyújtásához 
elengedhetetlenül szükséges. 


(3) A közfeladatot ellátó szerv a (2) bekezdés szerinti kizárólagos további felhasználásra 
vonatkozó megállapodások tekintetében a kizárólagosság indokoltságát rendszeresen, de 
legalább 3 évente felülvizsgálja. Ha a felülvizsgálat megállapítja, hogy a kizárólagos jog 
biztosítása a továbbiakban nem indokolt, a közfeladatot ellátó szerv haladéktalanul 
gondoskodik a kizárólagos jogot biztosító jogviszony megszüntetéséről. 


(4) A kizárólagos további felhasználásra vonatkozó megállapodások feltételeinek átláthatónak 
kell lenniük. A közfeladatot ellátó szerv az általa kötött kizárólagos további felhasználásra 
vonatkozó megállapodást a hatálybalépését megelőző 60 nappal a Nemzeti Közadatportálon 
közzéteszi. 


(5) A közfeladatot ellátó szerv a Nemzeti Közadatportálon legkésőbb a hatálybalépésüket 
megelőző 60 nappal közzéteszi azon további felhasználásra vonatkozó megállapodásokat, 
amelyek — anélkül, hogy kizárólagos jogot nyújtanának — korlátozzák, vagy észszerűen 
feltételezhető, hogy korlátozni fogják az adatok további felhasználás céljából való 
hozzáférhetőségét harmadik fél számára. A közfeladatot ellátó szerv ezen megállapodásoknak 
a nemzeti adatvagyon további felhasználására kifejtett hatását — ha törvény vagy az Európai 
Unió kötelező jogi aktusa másként nem rendelkezik — rendszeresen, de legalább 3 évente 
felülvizsgálja. 


III. Fejezet 
A NEMZETI ADATVAGYON-HA SZNOSÍTÁS TÁMOGA TÁSÁNAK 
INTÉZMÉNYI SZEREPLŐI 


8. Nemzeti adatvagyon-gazdálkodás megvalósításáért felelős miniszter 
8.§ (1) A nemzeti adatvagyon hasznosításának támogatása körében az e törvényben 


meghatározott természetes személyek, valamint közfeladatot ellátó szervek, szervezetek és 
egyéb jogi személyek feladatainak és kötelezettségeinek teljesítését az e-közigazgatás és 


informatikai fejlesztések egységesítésért felelős miniszter (a továbbiakban: miniszter) 
koordinálja. 


(2) A miniszter az (1) bekezdésben meghatározott feladatai ellátása érdekében különösen: 

a) dönt — a Nemzeti Adatvagyon Tanács javaslata alapján — a nemzeti adatvagyon- 
gazdálkodás megvalósulásával kapcsolatos stratégiai kérdésekben; 

b) dönt— a Nemzeti Adatvagyon Ügynökség (a továbbiakban: NAVÜ) előterjesztése alapján 
— az egyes igények teljesítéséről; 

c) jóváhagyja a NAVÜŰ által alkalmazott szakmai szabályokat és alapelveket; 

d) felügyeli az  adathasznosítás-támogatási szolgáltatások szabályszerű nyújtását, 
kötelezettségszegés vagy egyéb mulasztás esetén intézkedést tesz vagy kezdeményez; 

e) biztosítja a nemzeti adatvagyon-hasznosítást támogató rendszer működésének feltételeit; 

fJ) ösztönzi a nemzeti adatvagyon körébe tartozó adatok további felhasználását. 


9. Nemzeti Adatvagyon Tanács 


9. § (1) A Nemzeti Adatvagyon Tanács a miniszter döntés-előkészítő és javaslattevő testületi 
szerve. 


(2) A Nemzeti Adatvagyon Tanács 
a) javaslatot tesz a miniszternek a nemzeti adatvagyon-gazdálkodás általános elveire, a 
Kormány adatpolitikájára és annak érvényesítésére; 
b) javaslatot tesz a miniszternek a NAVÜ e törvény szerinti tevékenysége során 
alkalmazandó szakmai szabályokra és alapelvekre; 
c) ellátja a számára jogszabályban meghatározott egyéb feladatokat. 


(3) A Nemzeti Adatvagyon Tanács önálló munkaszervezettel nem rendelkezik, tevékenységét a 
NAVÜ segíti. 


(4) A Nemzeti Adatvagyon Tanács tagjainak kijelölésére és az eljárására vonatkozó részletes 
szabályokat a Kormány rendeletben határozza meg. 


10. Nemzeti Adatvagyon Ügynökség 


10. § (1) A NAVÜ a Kormány által rendeletben kijelölt, a nemzeti adatvagyon hasznosításának 
támogatásával kapcsolatos állami feladatokat közfeladatként ellátó és koordináló szerv vagy 
szervezet. 


(2) A NAVÜ koordinálja és szakmai szempontból felügyeli a nemzeti adatvagyon-hasznosítás 
támogatásának rendszerét, e feladatai körében közreműködik szakmai képzések szervezésében, 
valamint — a Nemzeti Adatvagyon Tanácson keresztül — javaslatot tesz a miniszternek a nemzeti 
adatvagyon-hasznosítási rendszer szakmai módszertani szabályozására és egységesítésére. 


(3) A NAVÜ ellátja az adatkormányzási rendelet szerinti központi illetékes szerv és egyablakos 
információs pont feladatait. A Kormány rendeletben további illetékes szervet jelölhet ki 
meghatározott ágazatok tekintetében. 


(4) A NAVÜ elektronikus ügyintézés biztosítására kötelezett szerv. 


11.§ (1) A NAVÜ közfeladatként az e törvényben meghatározott, valamint a számára 
kormányrendeletben előírt szolgáltatásokat nyújtja. 


(2) A NAVÜ üzemelteti és fenntartja a Nemzeti Közadatportált, továbbá biztosítja az ott 
elérhető szolgáltatásokat. E feladatai keretében a NAVÜ a személyes és védett adatot nem 
tartalmazó adatkészletek és nyilvántartások tekintetében az adatbirtokos közfeladatot ellátó 
szerv külön engedélye nélkül jogosult az adatok kezelésére és a Nemzeti Adatvagyon Leltárban 
kiadásra megjelölt adatok közzétételére. Ez a felhatalmazás nem érinti a közfeladatot ellátó 
szerveknek az általuk kezelt, a nemzeti adatvagyon körébe tartozó adatokra vonatkozó önálló 
kezelési jogát, valamint az e törvény szerinti igény teljesítésének kötelezettségét. 


(6) A NAVÜ vezeti a regisztrációköteles adathasznosítás-támogatási szolgáltatások 
nyilvántartását, ennek részeként nyilvántartja kapcsolattartás céljából a szolgáltató által 
megadott kapcsolattartó személyek nevét, szervezeti beosztását, postai és elektronikus 
levélcímét, telefonszámát. 


12.§ (1) A NAVÜ az adatok elemzési célú felhasználásának elősegítése — különösen az 
általános kormányzati tájékoztató szolgáltatás nyújtása — érdekében adatot igényelhet a 
közfeladatot ellátó szervektől, továbbá adatot szerezhet be közfeladatot ellátó szerveken kívüli 
forrásból. 


(2) A NAVÜ az adathasznosítás-támogatási szolgáltatások nyújtásához szükséges személyes 
adatokat személytelenített formában kezeli. A nem anonimizált személytelenített adat 
tekintetében a NAVU adatkezelőnek minősül. 


13.§ (1) Ha a NAVÜ feladatainak ellátása során, továbbá, ha valamely más, adatelemzési 
szolgáltatás nyújtására kijelölt szolgáltató elemzéseinek eredményéből a társadalmat, a 
gazdaságot vagy a környezetet fenyegető, lényeges kockázatokat azonosít, arról — a miniszter 
útján, jelentés formájában — haladéktalanul tájékoztatást ad a Kormány és a Kormány tagjai 
számára (általános kormányzati tájékoztató szolgáltatás). 


(2) Amennyiben a feltárt kockázat indokolja, a NAVŰ a miniszternél kezdeményezi az (1) 
bekezdés szerinti jelentésnek a — minősített adat védelméről szóló 2009. évi CLV. törvény (a 
továbbiakban: Mavtv.) szerinti — minősítését. 


14. § (1) A NAVÜ az általa biztosított szolgáltatások nyújtásához a Nemzeti Adatplatform 
szolgáltatás igénybevételével adatot tárolhat, valamint a tárolt adatra online elérhető elemzési 
célú hozzáférés szolgáltatást nyújthat. 
(2) Az (1) bekezdés szerinti tárolást, valamint szolgáltatást személyes adat esetében csak igény 
teljesítéséhez kapcsoltan, 

a) az idősoros elemzéssel járó adathasznosítás-támogatási igény teljesítéséhez, 

b) online elérhető adatelemző eszköz nyújtásához, vagy 

c) előre jelzett azonos adatforrást igénylő elemzéshez 
szükséges időben és terjedelemben végezheti. 


(3) A tárolt személyes adatok körét az igény alapján a NAVÜ határozza meg az 
adattakarékosság követelményeinek, és az adat más módon történő elérhetőségének 
figyelembevételével. 


(4) A Nemzeti Adatplatformon tárolt személyes adatok kezelésének szükségességét a NAVÜ 
legalább háromévente felülvizsgálja. 


11. Szervezeti adatfelelősök 


15. § (1) A nemzeti adatvagyon hasznosítása és minőségének javítása érdekében a közhiteles 
nyilvántartást vezető, valamint a legalább 250 főt foglalkoztató közfeladatot ellátó szerveknél 
szervezeti adatfelelősöket kell kijelölni. 


(2) A szervezeti adatfelelős ellátja és szervezi a közfeladatot ellátó szerv 
a) nemzeti adatvagyonnal kapcsolatos, e törvény végrehajtásával összefüggő feladatait; 
b) adatainak felmérésével, rendszerezésével, rendezésével, tárolásával, tisztításával, 
összekapcsolásával és megosztásával kapcsolatos feladatait; 
c) az a)-b) pontok szerinti feladatainak ellátásából eredő rendszeres jelentési és 
adatszolgáltatási feladatait. 


(3) Az (1) bekezdés hatálya alá nem tartozó közfeladatot ellátó szervek a jelen törvény szerinti 
adatszolgáltatási — kötelezettségük teljesítésének segítése érdekében adattovábbítási 
kapcsolattartót jelölnek ki. 


(4) Az (1) bekezdés szerinti szervezeti adatfelelősök, valamint az adattovábbítási 
kapcsolattartók feladatellátásnak szakmai koordinációját és módszertani támogatását a NAVU 
végzi. 


(5) A (4) bekezdés szerinti személyek nevéről, szervezeti beosztásáról, postai és elektronikus 
levélcíméről, telefonszámáról, valamint ezen adatainak változásáról a közfeladatot ellátó szerv 
haladéktalanul értesíti a NAVU-t. 


(6) A NAVÜ az (5) bekezdés szerinti személyes adatokról nyilvántartást vezet azzal a céllal, 
hogy a szervezeti adatfelelősöket és az adattovábbítási kapcsolattartókat szakmai koordinációs 
feladatainak ellátása, valamint az egyes adathasznosítás-támogatási szolgáltatások iránti 
igények teljesítése során közvetlenül elérje. 


(7) ANAVÜ a (6) bekezdés szerinti nyilvántartásban csak a mindenkor aktuális kapcsolattartási 
adatokat kezeli, az előzményadatokat haladéktalanul törli. 


(8) A szervezeti adatfelelősök, valamint az adattovábbítási kapcsolattartók kijelölésének és 
feladatellátásának részletes szabályait a Kormány rendeletben határozza meg. 


zi IV. Fejezet j j 
ADATHASZNOSÍTÁS-TAMOGATASI SZOLGALTATASOK 


16. § (1) A nemzeti adatvagyon hasznosítás összehangolt megvalósítását 
a) az e törvényben vagy kormányrendeletben kijelölt közfeladatot ellátó szervek által 
nyújtott központi adathasznosítás-támogatási szolgáltatások, valamint 
b) a nyilvántartásba vételt (regisztrációt) követően 
ba) az e törvényben vagy kormányrendeletben kijelölt szolgáltató vagy 
bb) kormányrendeletben meghatározott feltételeknek megfelelő szolgáltató 
(a továbbiakban együtt: regisztrált szolgáltatók) 
által nyújtott regisztrációköteles adathasznosítás-támogatási szolgáltatások segítik. 


(2) Az (1) bekezdés a) pontja és ba) alpontja szerinti szolgáltató az adathasznosítás-támogatási 
szolgáltatások nyújtását közreműködő bevonásával is biztosíthatja. 


(3) Központi adathasznosítás-támogatási szolgáltatások: 

a) Nemzeti Adatvagyon Leltár szolgáltatás, 

b) egyablakos tájékoztatási és kapcsolattartási szolgáltatás, 

c) nemzeti adatvagyon körébe tartozó, nem személyes és nem védett adat egyablakos 
közzététele szolgáltatás, 

d) kormányzati tájékoztatási szolgáltatás, 

e) közcélú tájékoztatási szolgáltatás, 

J piaci tájékoztatási szolgáltatás, 

g) döntés-előkészítést támogató szolgáltatás, 

h) Nemzeti Adatplatform szolgáltatás, 

i) adatok összekészítése szolgáltatás, 

j) adatösszekapcsolási szolgáltatás, 

k) kulcsszolgáltatás, 

] a Kormány által rendeletben meghatározott egyéb központi adathasznosítás-támogatási 
szolgáltatás. 


(4) Regisztrációköteles adathasznosítás-támogatási szolgáltatások: 

a) nemzeti adatvagyon körébe tartozó, nem személyes és nem védett adat rendelkezésre 
bocsátása szolgáltatás, 

b) nemzeti adatvagyon körébe tartozó, személyes vagy védett adat rendelkezésre bocsátása 
szolgáltatás, 

c) adattisztítási szolgáltatás, 

d) személytelenítési szolgáltatás, 

e) adatelemzési szolgáltatás, 

J elemzési célú hozzáférés biztosítása szolgáltatás, 

g) kutatószoba szolgáltatás, 

h) felügyelt távoli elérés szolgáltatás, 

i) az adatkormányzási rendelet szerinti adatközvetítővel való kapcsolattartás szolgáltatás, 

j) a Kormány által rendeletben meghatározott egyéb regisztrált adathasznosítás-támogatási 
szolgáltatás. 


(5) A 68) és (4) bekezdés szerinti adathasznosítás-támogatási szolgáltatások (ezen alcím 
alkalmazásában a továbbiakban: szolgáltatás) összevontan is nyújthatók. 


(6) A (4) bekezdés a) és b) pontja vonatkozásában minden közfeladatot ellátó szerv 
szolgáltatónak minősül és az (1) bekezdés b) pontja szerint regisztrálni köteles. 


(7) Kormányrendelet a szolgáltatásokra a belső piaci szolgáltatásokról szóló, 2006. december 
12-i 2006/123/EK európai parlamenti és tanácsi irányelv figyelembevételével további szervet 
vagy szervezetet kijelölhet. 


(8) A szolgáltatások nyújtásának, továbbá a regisztráció részletes szabályait, valamint a 
szolgáltatások díjazásának szabályait a Kormány rendeletben állapítja meg. 


rel rer 


Infotv. 28. §-a alapján előterjesztett közérdekű adat megismerése iránti olyan igényt, mely a 
szolgáltatások eredményeként létrejött közadatot érint, a szolgáltató — az adatigénylő egyidejű 
értesítése mellett — a szolgáltatást igénylő közfeladatot ellátó szervhez haladéktalanul átteszi. 


Az adatigénylésnek az adatot kezelő közfeladatot ellátó szerv az Infotv. 28—30. § szerint tesz 
eleget. 


(10) Amennyiben a szolgáltató rendelkezésére áll a szolgáltatás eredményeként létrejött 
közadat, de az már nincs a szolgáltatást igénylő adatkezelő közfeladatot ellátó szerv 
kezelésében, a (9) bekezdésben foglaltak szerint előterjesztett közérdekű adat megismerése 
iránti igényt a szolgáltató teljesíti, kivéve ha a szolgáltatást igénylő közfeladatot ellátó szerv a 
szolgáltató megkeresésétől számított tizenöt napon belül úgy nyilatkozik, hogy a közérdekű 
adatigénylés megtagadásának törvényes jogi alapja van, vagy fennáll az adat megismeréséhez 
való jog korlátozásának indoka. A közérdekű adatigénylés teljesítésére rendelkezésre álló 
határidőbe nem számít bele a nyilatkozat szolgáltató részére történő beérkezéséig terjedő 
időtartam. 


(11) Amennyiben a szolgáltatás igénylője nem közfeladatot ellátó szerv, a szolgáltatás 
eredménye nem minősül közadatnak. 


(12) Az igények teljesítéséhez a NAVÜŰ által megkötött megállapodásokra — az e törvényben 
foglalt eltérésekkel — a polgári jog általános szabályai alkalmazandók. 


12. Nemzeti Adatvagyon Leltár szolgáltatás 


17. § (1) A NAVÜ közfeladatként, kizárólagos szolgáltatóként a nemzeti adatvagyon körébe 
tartozó, további felhasználásra, valamint a kormányzati döntéstámogatásra szolgáló 
nyilvántartásokról és adatkészletekről nyilvántartást (a továbbiakban: Nemzeti Adatvagyon 
Leltár) vezet. 


(2) A közfeladatot ellátó szervek gondoskodnak az általuk kezelt további felhasználásra, illetve 
kormányzati  döntéstámogatásra alkalmas adatokra és dokumentumokra vonatkozó 
metaadatoknak a Nemzeti Adatvagyon Leltár számára történő átadásáról és folyamatos 
aktualizálásáról a NAVÜ által biztosított felületen keresztül. 


(3) A közfeladatot ellátó szerv a Nemzeti Adatvagyon Leltárban rögzíti az általa kezelt adatok 
hasznosításának korlátozásait. 
(4) A Nemzeti Adatvagyon Leltár tartalmazza az alábbi személyes adatokat: 

a) a nyilvántartást vagy adatkészletet kezelő közfeladatot ellátó szerv vezetőjének neve; 

b) a nyilvántartást vagy  adatkészletet kezelő közfeladatot ellátó szerv kijelölt 
kapcsolattartójának neve, postai és elektronikus levélcíme, telefonszáma; 

c) a nyilvántartást vagy adatkészletet kezelő közfeladatot ellátó szerv kijelölt szervezeti 
adatfelelősének, valamint az adattovábbítási kapcsolattartó neve, postai és elektronikus 
levélcíme, telefonszáma; 

d) alkalmazásprogramozási interfészen vagy egyéb közvetlen számítógépes kapcsolaton 
keresztül elérhető adatok esetén az adatforrás adataihoz való hozzáférést biztosító 
informatikai rendszer működéséért felelős személy neve, postai és elektronikus 
levélcíme, telefonszáma; 

e) adatkészlet esetén az adatkészletért felelős személy neve, postai és elektronikus 
levélcíme, telefonszáma. 


(5) A NAVÜ a Nemzeti Adatvagyon Leltár tartalmában bekövetkező adatváltozásokat a 
személyes adatok kivételével legalább öt évig nyilvántartja és megőrzi. 


18. § (1) A Nemzeti Adatvagyon Leltárban nyilvántartott adatok alapján a NAVÜ — a (2) 
bekezdésben felsorolt, valamint a további felhasználásra az adatkezelő szerv által nem 
engedélyezett adatok kivételével — a Nemzeti Közadatportál Közadatkataszter felületén 
közzéteszi és folyamatosan aktualizálja a további felhasználási célra rendelkezésre bocsátható 
adatok metaadatait. 


(2) A Nemzeti Adatvagyon Leltárból a Közadatkataszter felületnek nem adható át és nem tehető 
közzé olyan metaadat, amelynek nyilvánosságra kerülése az  információbiztonságot 
veszélyezteti. 


13. Egyablakos tájékoztatási és kapcsolattartási szolgáltatás 


19. § (1) A NAVÜŰ az egyablakos tájékoztatási és kapcsolattartási szolgáltatást kizárólagos 
jelleggel, közfeladatként nyújtja. Ennek keretében a Nemzeti Közadatportálon közzéteszi a 
további felhasználással kapcsolatos információkat minden közfeladatot ellátó szervre 
vonatkozóan, így különösen: 
a) a további felhasználásra rendelkezésre bocsátható adatok metaadatait, 
b) a további felhasználásra rendelkezésre bocsátható adatok igénylésének és teljesítésének 
feltételeit, 
c) az egyablakos tájékoztatási és kapcsolattartási szolgáltatás igénybevételével kapcsolatos 
díjfizetésre vonatkozó feltételeket. 


(2) Az (1) bekezdés szerinti szolgáltatás keretében a NAVÜ ellátja az adatkormányzási rendelet 
szerinti illetékes szerv és egyablakos információs pont feladatait. 


(3) Az (1) bekezdés b) pontja szerinti igények benyújtása, az igények kezeléséhez kapcsolódó 
teljes körű elektronikus ügyintézés és kapcsolattartás, valamint az igények teljesítése — 
beleértve a szükséges nyilatkozatok megtételét és a nyilatkozatokat tartalmazó, digitális 
tartalomként feldolgozható elektronikus másolatok hozzáférhetővé tételét — a Nemzeti 
Közadatportálon keresztül történik. 

(4) A Nemzeti Közadatportál által nyújtott egyes szolgáltatások igénybevétele és az egyes 
adatkészletekhez való hozzáférés információbiztonsági okokból elektronikus azonosításhoz 
köthető. Az elektronikus azonosítás feltételeit és részletes szabályait a Kormány rendeletben 
állapítja meg. 


(5) A Nemzeti Közadatportálon keresztül benyújtott igényt, egyéb megkeresést vagy kérdést a 
Nemzeti Közadatportál automatikusan az illetékes közfeladatot ellátó szervnek továbbítja. Ha 
a továbbítás bármely ok miatt nem lehetséges, a NAVÜ a megkeresést vagy igényt a kijelölt — 
adatkormányzási rendelet szerinti — illetékes szerv részére továbbítja. 


(6) A közfeladatot ellátó szerv haladéktalanul köteles tájékoztatni a NAVÜ-t, amennyiben 
valamely adathasznosítás-támogatási szolgáltatás nyújtására közreműködőt vesz igénybe. 


20. § (1) A Nemzeti Közadatportál külön felületet biztosít a közfeladatot ellátó szervek, 
valamint a közreműködők részére (a továbbiakban: Ügyintézői Portál). 


(2) Az Ügyintézői Portál azonosításhoz kötött szolgáltatást nyújt, és szolgáltatásai kizárólag 
előzetes regisztrációval vehetők igénybe. A regisztrációhoz szükséges azonosítást és 
jogosultságkezelést a NAVÜ végzi, amely ennek keretében jogosult az Ügyintézői Portált 
használó természetes személyek személyes adatainak — nevének, felhasználói nevének, 


jelszavának, szervezeti beosztásának, postai és elektronikus levélcímének, telefonszámának — 
kezelésére. 


14. A nemzeti adatvagyon körébe tartozó, nem személyes és nem védett adat egyablakos 
közzététele szolgáltatás 


21. § (1) A nemzeti adatvagyon körébe tartozó, nem személyes és nem védett adat egyablakos 
közzététele szolgáltatásta NAVÜ a Nemzeti Közadatportálon keresztül, közfeladatként nyújtja. 
Ennek keretében a közfeladatot ellátó szervek — a 20. § szerinti Ügyintézői Portál szolgáltatásait 
igénybe véve — nyílt hozzáférésű közadataikat a további felhasználás előmozdítása érdekében 
a Nemzeti Közadatportálon is közzéteszik. 


(2) Ahol Jogszabály a nemzeti adatvagyon körén belül személyes adatok és védett adatok körébe 
nem tartozó adat díjmentes és bárki számára további felhasználási célú hozzáférhetővé tételét 
írja elő, a bárki számára elérhető elektronikus hozzáférést az (1) bekezdés szerinti szolgáltatás 
keretében kell biztosítani. 


(3) A közfeladatot ellátó szerv jogosult az (1) bekezdés szerinti szolgáltatást igénybe venni a 
(2) bekezdés hatálya alá nem tartozó — további felhasználásra alkalmas, nem személyes és nem 
védett — közadat közzétételére. 


(4) Az (1) bekezdés szerinti szolgáltatás kötelező igénybevételére vonatkozó előírások nem 
korlátozzák a közfeladatot ellátó szervet az általa kezelt közadatok saját honlapján vagy más 
formában történő közzétételében. 


22. § (1) A nemzeti adatvagyon körébe tartozó, nem személyes és nem védett adatokat a 
közfeladatot ellátó szerv elsősorban az interoperabilitást biztosító nyílt szabványoknak 
megfelelő, informatikai eszközzel automatikusan feldolgozható, nyílt formátumban, az adathoz 
kapcsolódó — az információbiztonsági követelmények és a személyes adatok védelmének 
sérelme nélkül rendelkezésre bocsátható — metaadatokkal együttesen, a rendelkezésre álló 
nyelven bocsátja a NAVÜ rendelkezésére. Amennyiben az adatok nyílt formátumban nem 
állnak rendelkezésre, a közfeladatot ellátó szerv a rendelkezésére álló formátumban bocsátja a 
NAVÜ rendelkezésére az adatokat. 


(2) A NAVÜ biztosítja, hogy a Nemzeti Közadatportál együttműködjön az európai adatok 
hivatalos portáljával annak érdekében, hogy a nemzeti adatvagyon körébe tartozó nyílt 
hozzáférésű adatok metaadatai az európai adatok hivatalos portálján is automatikus úton 
megjelenjenek. 


15. Kormányzati tájékoztatási szolgáltatás 


23.§ (1) A NAVÜ közfeladatként, a nemzeti adatvagyonra kiterjedően kormányzati 
tájékoztatási szolgáltatást nyújt. 


(2) A kormányzati tájékoztatási szolgáltatás keretében az  adatalapú kormányzás 
megvalósításhoz szükséges kormányzati döntéstámogatás érdekében a NAVÜ a központi 
kormányzati igazgatási szerv számára annak döntés-előkészítési célú igénylése alapján az e 
törvény 27. alcíme szerinti adatelemzési szolgáltatást nyújtja. 


(6) A NAVÜ az (1) bekezdés szerinti szolgáltatás nyújtásához — szükség esetén — kapcsolt 
szolgáltatásként biztosítja 


a) az adatok összekészítése szolgáltatást, 

b) az adattisztítási szolgáltatást, 

c) az adatösszekapcsolási szolgáltatást, 

d) az elemzési célú hozzáférés biztosítása szolgáltatást. 


(4) Ha az adatelemzés személyes adatra vagy védett adatra is kiterjed, a NAVÜ az (1) bekezdés 
szerinti szolgáltatást személytelenített adatokon nyújtja. Ebben az esetben az adatot 
rendelkezésre bocsátó közfeladatot ellátó szerv a személytelenítést az e törvény 26. alcíme 
szerinti személytelenítési szolgáltatás igénybevételével végzi. 


(5) Arra az esetre, ha az igény teljesítéséhez személytelenítés, kulcsszolgáltatás, összekapcsolás 
vagy idősoros elemzés szükséges, a NAVÜ a 82. § szerinti adatszolgáltatást végzők, valamint 
az egyes  adathasznosítás-támogatási szolgáltatások nyújtói részére meghatározza a 
személytelenítéssel, kulcsszolgáltatással, adatösszekapcsolással vagy idősoros elemzéssel 
kapcsolatos követelményeket. 


(6) A NAVÜ az ezen alcím szerinti szolgáltatás keretében kiszolgálja a jövőben előálló adatokra 
is kiterjedő elemzés (idősoros elemzés) végzését igénylő  adathasznosítás-támogatási 
szolgáltatás iránti igényeket, ennek érdekében — ha az elemzéshez szükséges adat másként nem 
biztosítható — az idősoros elemzéshez szükséges személytelenített személyes és védett adatokat 
a Nemzeti Adatplatform szolgáltatás igénybevételével legfeljebb 3 évig tárolja. 


(7) Olyan adathasznosítás-támogatási szolgáltatás iránti igény esetén, amely idősoros elemzést 
és személyes adatok tárolását teszi szükségessé vagy az igénylő az igényelt elemzés ismétlődő 
végrehajtását jelzi előre, a NAVÜ az e törvény 26. § (3)-(5) bekezdését, valamint 27. § (1) 
bekezdését az igényelt adathasznosítás-támogatási szolgáltatásra alkalmazva jár el. 

(8) Az (1) bekezdés szerinti szolgáltatás nem érinti a kormányzati döntéstámogatásban részt 
vevő azon közfeladatot ellátó szervek feladatellátását, amelyek államháztartási bevételekkel és 
kiadásokkal kapcsolatos döntéstámogatási tevékenységét külön jogszabály szabályozza. 


(9) Jogszabály által előírt esetben a NAVÜ kezdeményezi az arra jogosult személynél vagy 
szervnél az (1) bekezdés szerinti szolgáltatás eredményének a Mavtv. szerinti minősítését. 


(10) A NAVÜ a (3) bekezdés d) pont szerinti szolgáltatás keretében az igényben érintett 
adatokat a Nemzeti Adatplatform, valamint a Nemzeti Közadatportál informatikai 
szolgáltatásainak igénybevételével elemezhető formában teszi hozzáférhetővé. Az elemzés 
elvégzéséhez a NAVÜ a Nemzeti Adatplatformon online módon elérhető adatelemző eszközt 
biztosíthat a szolgáltatás igénybe vevője számára. 


16. Közcélú tájékoztatási szolgáltatás 


24. § (1) A NAVÜ a közcélú tájékoztatási szolgáltatást közfeladatként döntés-előkészítési vagy 
kutatási céllal nyújtja. 


(2) Döntés-előkészítési céllal a NAVÜ az e törvény 27. alcíme szerinti adatelemzési 
szolgáltatást nyújtja azon a kormányzati tájékoztatási szolgáltatás igénylésére nem jogosult 
közfeladatot ellátó szervek számára, amelyek esetében az igénylés kormányzati döntés- 
előkészítési célokat szolgál, és a szolgáltatás eredménye kereskedelmileg nem hasznosítható. 


(3) Kutatási céllal a NAVÜ az e törvény 27. alcíme szerinti adatelemzési szolgáltatást nyújtja 
azon közfeladatot ellátó szervek számára, amelyek esetében az adatigénylés tudományos, 
kutatás-fejlesztési, innovációs, oktatási vagy helyi döntés-előkészítés szakmai megalapozását 
szolgáló célokat szolgál, és a szolgáltatás eredményei kereskedelmileg nem hasznosulnak. 


(4) Döntés-előkészítési célú igény teljesítésekor egyebekben a 15. alcím, kutatási célú igény 
teljesítésekor a 17. alcím szerinti szabályokat kell alkalmazni. 


(5) A (3) bekezdés szerinti szolgáltatást a NAVÜ a 23. § (2)-(4) bekezdései szerint nyújtja azzal, 
hogy a kutatási célú közcélú tájékoztatási szolgáltatás nyújtásához külön engedély nélkül 
felhasználható adatok körét kormányrendelet a Nemzeti Adatvagyon Leltárban rögzített 
felhasználási korlátozások figyelembevételével állapítja meg. 


(6) Arra az esetre, ha az igény teljesítéséhez személytelenítés, kulcsszolgáltatás, összekapcsolás 
vagy idősoros elemzés szükséges, a NAVÜ a 82. § szerinti adatszolgáltatást végzők, valamint 
az — egyes szolgáltatások  nyújtói részére meghatározza a  személytelenítéssel, 
kulcsszolgáltatással, — adatösszekapcsolással vagy idősoros elemzéssel kapcsolatos 
követelményeket. 


17. Piaci tájékoztatási szolgáltatás 
25. § (1) A NAVÜ piaci tájékoztatási szolgáltatást nyújt. 


(2) A piaci tájékoztatási szolgáltatás keretében bármely természetes vagy jogi személy 
igénylése alapján a NAVÜ az e törvény 27. alcíme szerinti adatelemzési szolgáltatást nyújtja 
az igénylő számára. 

(3) A piaci tájékoztatási szolgáltatást a NAVÜ a kormányzati tájékoztatási szolgáltatás szabályai 
szerint nyújtja a 26-27. § szerinti eltérésekkel. 


26. § (1) A piaci tájékoztatási szolgáltatásba külön engedély nélkül bevonható, a nemzeti 
adatvagyon körébe tartozó adatok körét kormányrendelet a Nemzeti Adatvagyon Leltárban 
rögzített felhasználási korlátozások figyelembevételével állapítja meg. 


(2) A NAVÜ a piaci tájékoztatási szolgáltatásra vonatkozó igény teljesítése előtt megvizsgálja, 
hogy az igényelt szolgáltatás teljesítésének van-e törvényi vagy más akadálya. 


(3) Amennyiben az igény teljesítésének nincs a (2) bekezdés szerinti akadálya, a NAVÜ — a 27. 
§-ban meghatározottak kivételével — a szolgáltatásra vonatkozó igényt az elbírálásra vonatkozó 
javaslatával a miniszter részére felterjeszti. 


(4) A NAVÜ a szolgáltatásra vonatkozó igény teljesítését megtagadja, ha a miniszter az igény 
elutasításáról dönt. 


(5) Ha a miniszter az igény elbírálásáról — kormányrendeletben meghatározott határidőn belül 
— nem dönt, vagy arról a NAVU-t nem értesíti, a NAVÚ a (3) bekezdés szerinti javaslatában 
meghatározottak szerint jár el. 


27.§ (1) A Nemzeti Adatvagyon Tanács javaslatára egyes egyértelműen azonosítható és 
körülírtható igénytípusok teljesítésére vonatkozóan a miniszter általános jelleggel előzetes 


döntési álláspontot adhat a NAVÜ részére. Az olyan igénytípusba tartozó igényeket, amelyekre 
a miniszter előzetes álláspontot adott ki, nem kell felterjeszteni a miniszter részére. 


(2) A NAVÜ ilyen igénytípusok teljesítésére keretmegállapodást köthet az igénylővel azzal, 
hogy a keretmegállapodás hatályba lépéséhez a miniszter jóváhagyása szükséges. A miniszter 
által jóváhagyott keretmegállapodás alapján benyújtott szolgáltatási igényt szintén nem kell 
felterjeszteni a miniszternek. 


(3) Arra az esetre, ha az igény teljesítéséhez személytelenítés, kulcsszolgáltatás, összekapcsolás 
vagy idősoros elemzés szükséges, a NAVÜ a 82. § szerinti adatszolgáltatást végzők, valamint 
az egyes szolgáltatások  nyújtói részére meghatározza a  személytelenítéssel, 
kulcsszolgáltatással, . összekapcsolással — vagy  — idősoros —— elemzéssel  — kapcsolatos 
követelményeket. 


18. Döntés-előkészítést támogató szolgáltatás 


28. § (1) A NAVÜ közfeladatként döntés-előkészítést támogató szolgáltatást (ezen alcím 
alkalmazásában a továbbiakban: szolgáltatás) nyújt. 


(2) A NAVÜ a szolgáltatást kizárólag kormányrendeletben meghatározott feltételekkel, az 
abban meghatározott közfeladatot ellátó szervek számára — kifejezett igény esetén — nyújtja. 


(8) A szolgáltatás kiterjedhet: 
a) adatok összekészítésére, 
b) adatok összekapcsolására, 
c) adatok tisztítására, 
d) személyes adatok esetében a személytelenítési szolgáltatás elvégeztetésére, 
e) a Nemzeti Adatplatform szolgáltatás elérésére. 


(4) A szolgáltatás igénybevételére a NAVÜ és az igénylő együttműködési megállapodást köt, 
amely tartalmazza legalább az igény teljesítésének technikai szabályait és a díjazás feltételeit. 


(5) A szolgáltatás iránti igény kizárólag közvetlen számítógépes adatkapcsolaton keresztül 
terjeszthető elő. 


(6) A szolgáltatás eredményét a NAVÜ közvetlen számítógépes adatkapcsolaton keresztül teszi 
hozzáférhetővé az igénylő számára. 


(7) A szolgáltatás keretében a NAVÜ a személyes és védett adatokat személytelenített 
formában, míg az adatelemzések eredményét tovább feldolgozható formában tárolja. 


(8) Arra az esetre, ha az igény teljesítéséhez személytelenítés, kulcsszolgáltatás, összekapcsolás 
vagy idősoros elemzés szükséges, a NAVÜ ezen szolgáltatások nyújtói, valamint a 82. § szerinti 
adatszolgáltatást végzők részére meghatározza a személytelenítéssel, kulcsszolgáltatással, 
összekapcsolással vagy idősoros elemzéssel kapcsolatos követelményeket. 


19. Nemzeti Adatplatform szolgáltatás 


29. § (1) A Nemzeti Adatplatform szolgáltatás magában foglalja 
a) adatok eredeti formában — személyes és védett adatok esetében személytelenített 
formában -— történő átvételét és informatikai platformon történő tárolását; 


b) előfeldolgozáshoz, adatrendezéshez, adattisztításhoz szükséges adattárhely biztosítását; 

c) adatelemzéshez szükséges adatok tárolásának biztosítását; 

d) tartós megőrzésű adatok — különösen idősoros elemzésekbe vonható adatok — tárolására 
alkalmas adattárhely biztosítását; 

e) a 30. alcím szerinti felügyelt távoli elérés szolgáltatás biztosításához szükséges 
információ-technológiai megoldás biztosítását. 


(2) A Nemzeti Adatplatform szolgáltatás közvetlen számítógépes kapcsolaton érhető el. 


(3) A Nemzeti Adatplatform szolgáltatás nyújtója a Nemzeti Adatplatformon tárolt adatok 
tartalmát nem ismerheti meg. 


(4) az (1) bekezdés e) pont szerinti információtechnológiai megoldás keretében a Nemzeti 
Adatplatform szolgáltatás nyújtója a 30. alcím szerinti felügyelt távoli elérés szolgáltatást 
nyújtó szolgáltatók részére olyan adattárolási és programfuttatási megoldást biztosít, amely 
keretében azok teljes körű felügyeletet gyakorolhatnak a biztosított információtechnológiai 
megoldásra, beleértve annak meghatározását, hogy 

a) a felügyelt távoli elérés szolgáltatás igénybevételére ki jogosult, 

b) a felügyelt távoli elérés szolgáltatást az igénybe vevő milyen módon érheti el, valamint 

c) a felügyelt távoli elérés szolgáltatás igénybe vevője milyen tevékenységet végezhet a 

felügyelt távoli elérés szolgáltatáshoz biztosított információtechnológiai megoldáson. 


20. Adatok összekészítése szolgáltatás 


30. § (1) Az adatok összekészítése szolgáltatást kizárólag a NAVŰ nyújtja. 


(2) A NAVÜ a szolgáltatás keretében az igény teljesítéséhez szükséges adatokra kiterjedően 
a) közvetlen vagy másolati példányban a szolgáltatás igénylője számára hozzáférhetővé 
teszi az általa tárolt, illetve az általa külső forrásból közvetlenül hozzáférhető adatokat; 
b) közvetlen vagy másolati példányban hozzáférhetővé teszi a szolgáltatás igénylője 
számára a Nemzeti Adatplatformon keresztül hozzáférhető adatokat; 
c) a 23. és 24. alcím alatt leírtak szerint további adatokat kér az adatkezelő közfeladatot 
ellátó szervektől. 


21. Adatösszekapcsolási szolgáltatás 


31. § (1) A NAVÜ, továbbá a Kormány által rendeletben kijelölt szerv a kormányrendeletben 
meghatározott adathasznosítás-támogatási szolgáltatással összefüggésben adatösszekapcsolási 
szolgáltatást nyújt a személyes és védett adatokra kiterjedően. 


(2) Az adatösszekapcsolási szolgáltatás nyújtója (ezen alcím alkalmazásában a továbbiakban: 
szolgáltató) a felhasználó által biztosított vagy meghatározott adatokat az adatok 
összekapcsolását lehetővé tevő közös adat (jellemző) felhasználásával kapcsolja össze, 
amelynek eredményeként további hasznosításra alkalmas összekapcsolt adat jön létre. 


(3) Személyes vagy védett adatok e § szerinti szolgáltatás keretében történő összekapcsolása a 
32. § (1) bekezdés kivételével csak a 22. alcím alatti kulcsszolgáltatás igénybevételével 
átalakított, az  összekapcsolhatóság figyelembevételével  — személytelenített — adatok 
felhasználásával nyújtható. 


(4) Kormányrendeletben kijelölt szolgáltató — a rendeletben meghatározott adatkörre 
vonatkozóan —adatösszekapcsolási szolgáltatást nyújthat. 


(5) Az adatösszekapcsolási szolgáltatás kizárólag a 16. § (3) bekezdés d), e), f) és az e törvény 
felhatalmazása alapján kiadott kormányrendeletben meghatározott esetben az 1) pontjában, 
valamint a 16. § (4) bekezdés e), g) és h) pontjában foglalt szolgáltatások iránti igények 
teljesítéséhez vehető igénybe. 


32.§ (1) Ha valamely adathasznosítás-támogatási szolgáltatás iránti igény teljesítéséhez 
szükséges személyes adatok kezelése során a közfeladatot ellátó szervek eltérő azonosító 
kódokat alkalmaznak, de az azonosító kódok összerendelése szerepel a személyazonosító jel 
helyébe lépő azonosítási módokról és az azonosító kódok használatáról szóló 1996. évi XX. 
törvény (a továbbiakban: Szaz tv.) 10/A. §-a szerinti összerendelési nyilvántartásban, az 
adatokat a szolgáltató az összerendelési nyilvántartást vezető szerv bevonásával kapcsolja 
össze. 


(2) Ha valamely adathasznosítás-támogatási szolgáltatás iránti igény teljesítéséhez szükséges 
személyes adatok összekapcsolásához a természetes személyazonosító adatokat szükséges 
felhasználni, az összekapcsolás a személyiadat- és lakcímnyilvántartást kezelő szerv 
bevonásával is történhet. 


22. Kulcsszolgáltatás 


33. § (1) A személytelenítés és az adatösszekapcsolás technikai támogatására az e törvény 
felhatalmazása alapján kijelölt szolgáltató (a továbbiakban: Kulcsszolgáltató) technológiai 
megoldást és kapcsolódó szolgáltatást biztosít. 


(2) A Kulcsszolgáltató által nyújtott szolgáltatás: 
a) a személyes és védett adat biztonságos tárolásához, küldéséhez alkalmazható titkosítási 
technológiai megoldás, 
b) a személytelenítéshez, így különösen az álnevesítéshez, valamint az álnevesítésnek 
megfelelő védelmet biztosító érintettet azonosító adat helyettesítését biztosító 
technológiai megoldás. 


(3) A (2) bekezdés b) pontja szerinti szolgáltatást erre vonatkozó igény esetén a 
Kulcsszolgáltató úgy nyújtja, hogy biztosítható 
a) a személytelenített adat összekapcsolása, 
b) a személytelenített adat korábbi tárolt adathoz rendelése (idősoros elemzés tárolt 
alapadatai). 


(4) A kulcsszolgáltatást a Kulcsszolgáltató a szolgáltatás igénybevételére vonatkozó kérésben 
megnevezett szervek, személyek, mint felhasználók felé közvetlen módon nyújtja. 


(5) A Kulcsszolgáltató a személytelenítés és az adatösszekapcsolás elvégzéséhez a felhasználó 
részére olyan technológiai megoldást biztosít, amely a felhasználó kezelésében lévő személyes, 
illetve védett adatot visszafordíthatatlan módon úgy módosítja, hogy az adathoz eredetileg 
kapcsolt személlyel — a felhasználónál meglévő információ nélkül — ne legyen kapcsolatba 
hozható. 


(6) A Kulcsszolgáltató a személytelenítéshez biztosított szolgáltatása tekintetében nem 
utasítható. 


34. § (1) A kulcsszolgáltatás a személytelenítéshez a tudomány és technológia mindenkori 
állásának és az intézkedések megvalósítása költségeinek figyelembevételével észszerűen 
elérhető megoldás alkalmazásával nyújtható. 


(2) A Kulcsszolgáltató 

a) a felhasználó által kezelt személyes, illetve védett adatot a személytelenítés során nem 
ismerheti meg, továbbá nem kezelheti azt; 

b) a személytelenítés során gondoskodik arról, hogy az általa alkalmazott technológiai 
megoldás — a kódképzés módszerét is beleértve — tartalmazzon egyedi, véletlenszerűen 
megállapított elemet; 

c) saját rendszerében gondoskodik a személytelenítés során valamely igény teljesítéséhez 
használt vagy keletkezett egyedi elemek és kódok teljes körű törléséről olyan módon, 
hogy a személytelenítés a  Kulcsszolgáltató rendelkezésére álló információk 
felhasználásával azonos eredménnyel már ne legyen megismételhető; 

d) idősoros adatelemzési igények teljesítéséhez — a szükséges paraméterek és algoritmusok 
tárolása érdekében — az adat személytelenítését végző felhasználó részére megfelelő 
technológiai megoldással védett, a Kulcsszolgáltató által nem elérhető tárolási 
szolgáltatást biztosít. 


23. A nemzeti adatvagyon körébe tartozó, nem személyes és nem védett adat 
rendelkezésre bocsátása szolgáltatás 


35. § (1) A nemzeti adatvagyon körébe tartozó, nem személyes és nem védett adat rendelkezésre 
bocsátása szolgáltatás nyújtója (ezen alcím alkalmazásában a továbbiakban: szolgáltató) a 
további felhasználás céljából rendelkezésre bocsátható közadatokat -— a Nemzeti 
Közadatportálon keresztül benyújtott igényre — az igénylő rendelkezésére bocsátja. 


(2) Az (1) bekezdés szerinti szolgáltatást — az igénylő választása szerint — a NAVÜ az 
egyablakos tájékoztatási és kapcsolattartási szolgáltatása keretében nyújtja. 


(3) A közfeladatot ellátó szerv a közfeladata ellátásával összefüggésben kezelt — az e törvény 
szerint további felhasználásra rendelkezésre bocsátható — adatok tekintetében az (1) bekezdés 
szerinti szolgáltatást nyújtani köteles. 


36. § (1) A nemzeti adatvagyon körébe tartozó, nem személyes és nem védett adatot a 
szolgáltató az igénylő által igényelt formátumban, módon és nyelven bocsátja az igénylő 
rendelkezésére. 


(2) Ha az adat rendelkezésre bocsátása az (1) bekezdésnek megfelelően 

a) nem lehetséges, 

b) aránytalan nehézséggel, egy egyszerű műveleten túlmutató erőfeszítéssel járna, 

c) az adat vagy az adatszerkezet sérülésével járna, 

d) a közfeladat ellátását akadályozná, vagy 

e) olyan metaadat vagy információ rendelkezésre bocsátását 15 eredményezné, amelynek 
nyilvánosságra hozatala, megismerhetővé vagy hozzáférhetővé tétele alapvető 
elektronikus információbiztonsági követelmények megsértésével járna, 


a közfeladatot ellátó szerv az adatot informatikai eszközökkel automatikusan feldolgozható, 
nyílt formátumban, az — adatokhoz kapcsolódó, rendelkezésre álló, az alapvető elektronikus 
információbiztonsági követelmények sérelme nélkül rendelkezésre bocsátható — metaadatokkal 
együttesen, a rendelkezésre álló nyelven bocsátja az igénylő rendelkezésére. 


(3) Ha az adat rendelkezésre bocsátása a (2) bekezdésnek megfelelően sem lehetséges, vagy az 
aránytalan nehézséggel, egy egyszerű műveleten túlmutató erőfeszítéssel vagy a közfeladat 
akadályoztatásával járna, az adatot a rendelkezésre álló formátumban, módon és nyelven 
bocsátja a közfeladatot ellátó szerv az igénylő rendelkezésére. 


37. § (1) A közfeladatot ellátó szerv törekszik arra, hogy a rendelkezésre bocsátott adatok, 
valamint a metaadatok megfeleljenek a szoftveres adatfeldolgozáshoz szükséges, 
interoperabilitást biztosító nyílt szabványoknak. 


(2) A közfeladatot ellátó szerv a nagy értékű adatkészleteket 

a) géppel olvasható formában, 

b) alkalmazásprogramozás:i interfészen keresztül, vagy 

c) csoportos letöltésre alkalmas módon 
köteles rendelkezésre bocsátani. 
(3) A szolgáltató a dinamikus adatokat közvetlenül azok gyűjtése után, alkalmazásprogramozási 
interfészen keresztül — szükség szerint — csoportos letöltésre alkalmas módon köteles további 
felhasználás céljából rendelkezésre bocsátani. 


38. § A közfeladatot ellátó szerv nem köteles 
a) új adatok előállítására vagy meglévő adatainak az igénynek megfelelő átalakítására, 
továbbá kivonatok készítésére, ha az aránytalan nehézséggel — egyszerű adatfeldolgozási 
műveleteken túlmutató erőfeszítéssel — járna, 
b) az igényelt adatokból elemzések, dokumentumok előállítására, 
c) további adatok előállítására vagy az igényelt adatok tárolására azzal a céllal, hogy azokat 
az eredeti kérelmen túlmutató, további felhasználás céljából rendelkezésre bocsáthassa. 


39. § Ha a rendelkezésre bocsátáshoz a közfeladatot ellátó szerv részéről az adat átalakítása 
szükséges, ennek díját a közfeladatot ellátó szerv a 36. alcím rendelkezéseinek 
figyelembevételével felszámíthatja. Az átalakítással járó munkateher nem akadályozhatja a 
közfeladatot ellátó szerv alaprendeltetése szerinti feladatainak ellátását. 


40. § (1) A nemzeti adatvagyon körébe tartozó nem személyes és nem védett adat további 
felhasználás céljából történő rendelkezésre bocsátása nem utasítható el önmagában alapvető 
elektronikus információbiztonsági követelmények biztosítására történő hivatkozással, ha az 
adat egyébként jogszabály alapján további felhasználás céljára rendelkezésre bocsátható. 


(2) Ha a dinamikus adatoknak közvetlenül azok gyűjtése utáni további felhasználás célját 
szolgáló — az (1) bekezdésben említett — rendelkezésre bocsátása meghaladná a közfeladatot 
ellátó szerv, illetve a szolgáltatás nyújtó pénzügyi vagy technikai lehetőségeit, vagy egyébként 
aránytalan erőfeszítést jelentene, a dinamikus adatokat egy olyan időkereten belül vagy olyan 
ideiglenes technikai korlátozásokkal kell további felhasználás céljából rendelkezésre bocsátani, 
amely nem akadályozza szükségtelenül e dinamikus adatok gazdasági és társadalmi 
potenciáljának kiaknázását. 


41. § A közfeladatot ellátó szerv az ezen alcím szerinti szolgáltatást a NAVÜ közreműködésével 
— kormányrendeletben meghatározott feltételek szerint — megállapodás alapján is nyújthatja. 


24. A nemzeti adatvagyon körébe tartozó személyes vagy védett adat 
rendelkezésre bocsátása szolgáltatás 


42. § (1) A nemzeti adatvagyon körébe tartozó személyes vagy védett adat rendelkezésre 
bocsátása szolgáltatás keretében a közfeladatot ellátó szerv a nem nyilvános személyes adatot 
vagy védett adatot további felhasználás céljából személytelenített formában, a 26. alcím alatt 
szabályozott személytelenítési szolgáltatás igénybevételével bocsátja az igénylő rendelkezésre. 


(2) A közfeladatot ellátó szerv az e § szerinti szolgáltatást a NAVÜ vagy más regisztrált 
szolgáltató közreműködésével — kormányrendeletben meghatározott feltételek szerint — 
megállapodás alapján is nyújthatja. 


25. Adattisztítási szolgáltatás 


43. § (1) Az adattisztítási szolgáltatás keretében a közfeladatot ellátó szerv az adatkészletet 
potenciális adathibák feltárása céljából ellenőrzi, amely során megjelöli és amennyiben képes 
rá korrigálja a feltárt hibákat, így különösen az adatbeviteli hibákat, ellentmondásokat és 
adathiányokat. 


(2) Az adattisztítás értéknövelő szolgáltatás, amelyet saját adatai vonatkozásában a közfeladatot 
ellátó szerv maga is nyújthat. 


(3) Személyes vagy védett adatot tartalmazó adatkészletek és nyilvántartások esetében az (1) 
bekezdés szerinti szolgáltatás nyújtására az adatkezelő és az adatfeldolgozó jogosult. 


44. § (1) A közfeladatot ellátó szerv dönthet úgy, hogy az adattisztítási szolgáltatást a NAVÜ 
vagy más regisztrált szolgáltató közreműködésével — kormányrendeletben meghatározott 
feltételek szerint — megállapodás alapján nyújtja. 


(2) Az adattisztítási szolgáltatás nyújtásában közreműködő szervezet köteles a közfeladatot 
ellátó szervet haladéktalanul értesíteni, ha az adattisztítási szolgáltatás nyújtásához további 
közreműködőt alkalmaz. A további közreműködőre ilyen esetben ugyanazok a szabályok 
vonatkoznak, mint a közreműködő szervezetre. 


26. Személytelenítési szolgáltatás 


45. § (1) A közfeladatot ellátó szerv a nemzeti adatvagyon körébe tartozó személyes vagy védett 
adat rendelkezésre bocsátása szolgáltatás nyújtásához az ezen alcím szerinti személytelenítési 
szolgáltatást 

a) saját maga nyújtja az e szolgáltatásra vonatkozó szabályok szerint, vagy 

b) kijelölt vagy regisztrált szolgáltatótól veszi igénybe. 


(2) Az (1) bekezdés b) pontja szerinti szolgáltató a szolgáltatást adatfeldolgozóként nyújtja. 
(3) A személytelenítési szolgáltatás nyújtója (ezen alcím alkalmazásában a továbbiakban: 


szolgáltató) a felhasználó által rendelkezésre bocsátott személyes adatot vagy védett adatot 
olyan módon alakítja át, hogy az 


a) természetes vagy nem természetes személyhez többé már ne legyen kapcsolható 
(természetes személy esetén anonimizált adat), vagy 

b) természetes vagy nem természetes személyhez többé már — a szolgáltató birtokában lévő 
információk felhasználásának esetét kivéve — ne legyen kapcsolható (természetes 
személy esetében álnevesített adat). 


(4) A személyes adat személytelenítése történhet 
a) a szolgáltató által alkalmazott anonimizálási megoldással, ideértve a statisztikai felfedés 
elleni védelem technikáit is, 
b) a szolgáltató által alkalmazott álnevesítési megoldással, 
c) a 22. alcím alatt szabályozott kulcsszolgáltatás igénybevételével. 


(5) A nem természetes személyre vonatkozó adat személytelenítése történhet 
a) a szolgáltató által alkalmazott, a (3) bekezdés a) vagy b) pontja szerinti követelményt 
kielégítő megoldással, ideértve a statisztikai felfedés elleni védelem technikáit is, 
b) a 22. alcím alatt szabályozott kulcsszolgáltatás igénybevételével. 


(6) Adatkészletek és nyilvántartások személyes adatainak személytelenítése érdekében a 
Kulcsszolgáltató technológiai megoldást biztosít a közfeladatot ellátó szervek számára 
anonimizálási és álnevesítési műveletek elvégzéséhez. 


46. § (1) A személytelenítési szolgáltatás felhasználója meghatározza, hogy milyen, a 45. §-ban 
meghatározott személytelenítési megoldás alkalmazását kéri. 


(2) Ha a személytelenítésre a 82. § szerinti adatszolgáltatás végrehajtása érdekében kerül sor — 
e törvény felhatalmazása alapján kiadott jogszabály eltérő rendelkezése hiányában — a 
Kulcsszolgáltató által az adott személytelenítési esethez nyújtott technológiai megoldást kell 
alkalmazni. 


(3) A szolgáltató a személytelenítés elvégzése céljából kezelt személyes adatot csak a 
személytelenítés végrehajtásához szükséges mértékben és ideig kezeli. 


(4) A személytelenítési szolgáltatás eredményének átadásakor a szolgáltató közli, hogy a 
személytelenítés milyen jelleggel történt, jelzi különösen az anonimizálásnál alkalmazott 
korlátozásokat. 


47. § (1) Amennyiben a személytelenítés során személyt azonosító adatot helyettesítő adat 
keletkezik, a keletkezett személyt azonosító adatot helyettesítő adatokat a szolgáltató kizárólag 
a felhasználó részére továbbíthatja. 


(2) A szolgáltató a személyt azonosító adatot helyettesítő adat rendelkezésre bocsátását 
követően — az idősoros elemzéshez kapcsolódó igény kivételével — gondoskodik a személyt 
azonosító adatot helyettesítő adat törléséről mindazon információval együtt, amelyek 
alkalmasak azonos személyt azonosító adatot helyettesítő adatok létrehozásához. 


48. § (1) A szolgáltató idősoros elemzéshez kapcsolódó igény esetén a személytelenítéshez 
alkalmazott paramétereket, valamint algoritmust védett módon, a jogosultalan hozzáférést 
kizárva akkor tárolja, majd további személytelenítési igények esetén a személytelenítéshez az 
első alkalommal eltárolt algoritmust és paramétereket akkor használja, ha a személytelenítéshez 


nem vesz igénybe kulcsszolgáltatást, egyébként a Kulcsszolgáltató által tárolt kulccsal, 
algoritmussal dolgozik. 


(2) A felhasználó értesíti a szolgáltatót, ha az idősoros elemzési időszak véget ér. Ebben az 
esetben a szolgáltató törli az idősoros elemzés során a személytelenítéshez használt algoritmust 
és paramétereket mindazon információval együtt, amely alkalmas azonos személyt azonosító 
adatot helyettesítő adat létrehozásához. 


49. § (1) A személytelenítési szolgáltatást nyújthatja a közfeladatot ellátó szerv az általa kezelt 
személyes és védett adatok személytelenítése érdekében. 


(2) A közfeladatot ellátó szerv a személytelenítési szolgáltatás nyújtásába közreműködőt vonhat 
be. 


(3) Kormányrendelet az e §-ban meghatározott adatkörön túlmenően is előírhatja a 
személytelenítési szolgáltatás kötelező alkalmazását. 


27. Adatelemzési szolgáltatás 


50. § (1) A NAVÜ adatelemzési szolgáltatást nyújt. 


(2) Az adatelemzési szolgáltatás nyújtója (ezen alcím vonatkozásában a továbbiakban: 
szolgáltató) a nemzeti adatvagyon körébe tartozó — igény teljesítéséhez szükséges esetben a 
nemzeti adatvagyon körén kívül eső, külső forrásból bevont — adatokat emberi tevékenység 
kifejtésével vagy informatikai eszközök segítségével feldolgozza annak érdekében, hogy 
azokból újabb, származtatott információkat nyerjen ki az igénylő által meghatározott 
szempontok szerint, melyek így — emberi tevékenység kifejtésével vagy informatikai 
eszközökkel vagy a kettő kombinációjával — alkalmasak további következtetések levonására. 


(3) Az adatelemzési szolgáltatás e törvény szerinti szabályait nem kell alkalmazni a 
közfeladatot ellátó szervek saját részükre végzett adatelemzési tevékenysége során. 


(4) Az adatelemzési szolgáltatás eredményét a szolgáltató — az igényben meghatározottak 
figyelembevételével elkészített megállapodás alapján — az általa megjelölt formában bocsátja 
az igénylő rendelkezésére. 


(5) Ha az adatelemzési szolgáltatás szabályszerű és eredményes nyújtásához az adatok előzetes 
feldolgozása, átalakítása vagy személytelenítése szükséges, a szolgáltató az adatelemzési 
szolgáltatás nyújtásának előfeltételeként határozhatja meg az igénylő számára 

a) adattisztítási szolgáltatás, 

b) adatösszekapcsolási szolgáltatás, 

c) személytelenítési szolgáltatás, 

d) kulcsszolgáltatás 
igénybevételét. 


28. Elemzési célú hozzáférés biztosítása szolgáltatás 


51. § (1) A NAVÜ elemzési célú hozzáférés biztosítása szolgáltatást nyújthat. 


(2) Az elemzési célú hozzáférés biztosítása szolgáltatás nyújtója a rendelkezésre bocsátható 
adatokat olyan formában teszi hozzáférhetővé, hogy azokon közvetlen műveleteket lehessen 
végrehajtani, és az igénylő az általa végzett adatelemzés eredményéhez elektronikus formában 
közvetlenül hozzáférhessen. 


(3) Az elemzési célú hozzáférés biztosítása szolgáltatás nyújtója online elérhető adatelemzési 
eszközt is biztosíthat az igénylő számára a szolgáltatás által hozzáférhetővé tett adatokkal és az 
igénylő saját adataival elemzési feladatok elvégzésére. 


29. Kutatószoba szolgáltatás 


52.§ (1) A NAVÜ a személyes és védett adatok biztonságos feldolgozására alkalmas, az 
Adatkormányzási rendelet 2. cikk 20, pontjában meghatározott biztonságos adatkezelési 
környezetet (a továbbiakban: kutatószoba szolgáltatást) nyújthat. 


(2) A kutatószoba szolgáltatás nyújtója (ezen alcím alkalmazásában a továbbiakban: 
szolgáltató) az adatokhoz való hozzáférést olyan informatikai rendszeren keresztül biztosítja, 
amely megőrzi az alkalmazott biztonságos adatkezelési környezet műszaki rendszerei 
működésének integritását. 


(3) A kutatószoba szolgáltatást csak előzetesen regisztrált, engedélyezett természetes személyek 
vehetik igénybe. 


(4) Csak személytelenített adatok bocsáthatók a kutatószoba szolgáltatást igénybe vevők 
rendelkezésre. 


(5) A kutatószobában elérhetővé tett adatokhoz további adatot csak a szolgáltató adhat hozzá. 


53. § (1) A szolgáltató a kutatószobában a felhasználó által végzett adatkezelés folyamatát, 
módszereit és eredményeit a személyes adat és a szakmai titok védelme érdekében — az adatok 
további felhasználása célú igénybevétel esetén — az adatkormányzási rendelet 5. cikk (4) 
bekezdésében meghatározottak szerint ellenőrizni köteles. 


(2) Nem adható ki a kutatószoba szolgáltatás keretében olyan eredmény, amely lehetővé teszi 
közvetlenül vagy közvetetten az érintett személy azonosítását. 


30. Felügyelt távoli elérés szolgáltatás 


54. § (1) A NAVÜ felügyelt távoli elérés szolgáltatást nyújthat. 


(2) A felügyelt távoli elérés szolgáltatás nyújtója a felügyelt távoli elérés szolgáltatás keretében 
az adatokhoz való hozzáférést és azok további felhasználását távoli rendszereléréssel biztosítja 
biztonságos adatkezelési környezetben. 


(3) Felügyel távoli elérés szolgáltatás kizárólag védett informatikai kapcsolaton keresztül 
nyújtható. 


(4) A felügyelt távoli elérés szolgáltatásra egyebekben a kutatószoba szolgáltatás 
igénybevételére vonatkozó szabályokat kell alkalmazni. 


31. Az adatkormányzási rendelet szerinti adatközvetítővel való 
kapcsolattartás szolgáltatás 


55. § A NAVÜ erre irányuló igény esetén kapcsolatot tart az adatkormányzási rendelet szerinti 
belföldi és külföldi adatközvetítővel a belföldi adathasznosítás támogatása, valamint az 
adatkormányzási rendeletben foglaltak érvényesítése érdekében. 


V. Fejezet 
AZ ADATHASZNOSÍTÁS- TÁMOGA TÁSI SZOLGÁLTATÁSOK IRÁNTI IGÉNYEK 
TELJESÍTÉSÉNEK SZABÁLYAI 


32. Az adathasznosítás-támogatási szolgáltatások iránti 
igények benyújtásának és teljesítésének közös szabályai 


56. § (1) Az adathasznosítás-támogatási szolgáltatások iránti igényt az igénylő elektronikus 
úton terjeszti elő az adathasznosítás-támogatási szolgáltatás nyújtására jogszabályban 
feljogosított központi vagy regisztrált szolgáltatónál (ezen fejezet alkalmazásában a 
továbbiakban együtt: szolgáltató). 


(2) A szolgáltató honlapján közérthető tájékoztatást nyújt a szolgáltatásigénylés és 
szolgáltatásteljesítés eljárásáról, beleértve a határidők, valamint a szükséges technikai, jogi és 
díjazási feltételek meghatározását. 


(3) A szolgáltató köteles a (2) bekezdés szerinti tájékoztatást rendszeresen felülvizsgálni és a 
szükséges módosításokat haladéktalanul átvezetni. 


57. § (1) A Nemzeti Közadatportálon bármilyen e törvényben szabályozott adathasznosítás- 
támogatási szolgáltatás iránti igény benyújtható. Kormányrendelet egyes szolgáltatások 
tekintetében előírhatja, hogy az igényt a Nemzeti Közadatportálon keresztül kell benyújtani. 


(2) Sikeres benyújtást követően a Nemzeti Közadatportál az igényt a szolgáltató részére 
továbbítja. 


(3) A szolgáltatóhoz rendelés a Nemzeti Adatvagyon Leltárban tárolt információkon, valamint 
a NAVU által a regisztrált szolgáltatókról vezetett nyilvántartáson alapul. 


(4) Amennyiben a szolgáltatást többen nyújtják, az igényt az igényben nevesített szolgáltatónak 
kell továbbítani. Nevesítés hiányában a szolgáltatóhoz rendelés kérdésében a NAVÚ dönt. 


(5) Az igényhez rendelhető regisztrált szolgáltató hiányában a Nemzeti Közadatportál az igényt 
az adatkormányzási rendelet szerinti illetékes szerv feladatait ellátó NAVÜ, vagy a 
kormányrendeletben ágazati illetékességgel kijelölt illetékes szerv részére továbbítja. 


58.§ (1) A szolgáltató az adathasznosítás-támogatási szolgáltatások iránti igényekkel 
kapcsolatos ügyintézést, így különösen az igénylővel való kapcsolattartást — az elektronikus 
ügyintézés és a bizalmi szolgáltatások általános szabályairól szóló 2015. évi CCXXII. 


törvénnyel (a továbbiakban: E-ügyintézési tv.) összehangban — kizárólag elektronikus formában 
biztosítja. 


(2) Amennyiben az igény teljesítése fizetési kötelezettséget keletkeztet, az igénylőnek 
elektronikus formában kell hitelesítenie a kérelmet. 


(3) A (2) bekezdés szerinti hitelesítésre alkalmazható 
a) az E-ügyintézési tv. szerinti azonosításra visszavezetett dokumentumhitelesítés, 
b) a minősített elektronikus aláírás, vagy 
c) szervezet nevében történő előterjesztés esetén minősített elektronikus bélyegző. 


59.§ Az igény teljesítésével kapcsolatos ügyintézés — kormányrendeletben meghatározott 
feltételek szerint — lefolytatható 

a) egyszetűsített, 

b) automatizált vagy 

c) általános 
eljárásban. 


33. Az adathasznosítás-támogatási szolgáltatások iránti 
igény teljesítése egyszerűsített eljárásban 


60. § (1) Az adatokhoz való azonnali hozzáférést, továbbá valamely informatikai szolgáltatás 
közvetlen elérését biztosító egyszerűsített eljárás alkalmazható azon  adatkészletek 
rendelkezésre bocsátása és olyan informatikai alkalmazások elérése során, amelyek esetében 
felhasználási feltételek (különösen licencfeltételek) elfogadása szükséges, de ezen felül nincs 
olyan ismert ok, amely az adat rendelkezésre bocsátásának vagy az informatikai alkalmazás 
elérésnek egyedi díjhoz kötését indokolná, továbbá ha jogszabály az adatok ingyenes, bárki 
számára hozzáférhetővé tételét írja elő. 


(2) Az egyszerűsített igénybevételi eljárás alkalmazható 
a) adathasznosítást támogató alkalmazások közvetlen elérhetővé tételére, különösen 
adatokhoz adatvizualizációs alkalmazások keretében biztosított hozzáférésre, 
b) előzetes megállapodás vagy jogszabály alapján az igénylő számára elektronikus 
formában közvetlenül hozzáférhetővé tehető adatok rendelkezésre bocsátására, 
c) ingyenes, teljesen automatizált szolgáltatások elérésének biztosítására, valamint 
d) a Nemzeti Adatplatformon tárolt adatok rendelkezésre bocsátására. 


(3) Egyszerűsített eljárásban a Nemzeti Közadatportálon közzétett általános szerződési 
feltételek elektronikus felületen történő elfogadását az igény benyújtásának kell tekinteni. 


(4) A (8) bekezdés szerinti igény benyújtás esetén a Nemzeti Közadatportál az igényelt 
adatokhoz az igénylő számára az igénylési (informatikai) munkamenetben hozzáférést biztosít, 
vagy a hozzáféréshez szükséges paramétereket rendelkezésére bocsátja. 


34. Az adathasznosítás-támogatási szolgáltatások iránti 
igény teljesítése automatizált eljárásban 


61.§ (1) Automatizált eljárás alkalmazható olyan adatok rendelkezésre bocsátása vagy 
alkalmazások elérése iránti igények esetében, amelyek esetében a rendelkezésre bocsátás 
feltételeinek teljesülése előre meghatározott algoritmus alkalmazásával eldönthető. 


(2) Az automatizált eljárásban alkalmazott döntési szabályokat a Nemzeti Közadatportálon 
előzetesen közzé kell tenni. 


(3) Automatizált eljárásban az igényeket olyan elektronikus űrlapon kell előterjeszteni, amely 
teljes egészében gépi úton is kiértékelhető mezőket tartalmaz. 


(4) A szolgáltató a (3) bekezdés szerinti elektronikus űrlapon benyújtott igényt — ha ennek 
egyéb, jogszabályban meghatározott feltételei fennállnak — a továbbiakban az E-ügyintézési tv. 
11. §-a szerinti automatikus döntéshozatali eljárás keretében bírálja el. 


(5) Amennyiben az igény automatizált eljárás keretében elbírálható és fizetési kötelezettség 
nélkül is teljesíthető, az igényelt adatok rendelkezésre bocsátása, valamint az adatokhoz, 
alkalmazásokhoz és egyéb szolgáltatásokhoz való hozzáférés automatizált formában is 
engedélyezhető. 


(6) Fizetési kötelezettséggel járó igény esetén az adatok (5) bekezdés szerinti automatizált 
rendelkezésre bocsátása, valamint az egyes alkalmazásokhoz és szolgáltatásokhoz való 
automatizált hozzáférés biztosítása akkor alkalmazható, ha 
a) az igénylő a fizetési kötelezettségét a Nemzeti Közadatportálon az E-ügyintézési 
törvényben nevesített fizetési szolgáltatás keretében teljesíti, és 
b) a fizetés a fizetési szolgáltató visszajelzése szerint sikeres. 


(7) Ha az igény elbírálása az (1) bekezdés szerinti döntési algoritmus alapján nem teljesíthető, 


Fé pEs 


VI. Fejezet 
A NEMZETI ADATVAGYON KÖRÉBE TARTOZÓ, NEM SZEMÉLYES ÉS NEM VÉDETT 
ADATOK RENDELKEZÉSRE BOCSÁTÁSA IRÁNTI IGÉNYEK TELJESÍTÉSE ÁLTALÁNOS 
ELJÁRÁSBAN 


35. A nemzeti adatvagyon körébe tartozó, nem személyes és nem védett adat 
rendelkezésre bocsátása szolgáltatása iránti igény teljesítése 


62. § (1) A nemzeti adatvagyon körébe tartozó, nem személyes és nem védett adat rendelkezésre 
bocsátása szolgáltatás (ezen fejezet alkalmazásában a továbbiakban: szolgáltatás) iránti igény 
teljesítése az e fejezet rendelkezései szerint előterjesztett igény útján kezdeményezhető a 
nemzeti adatvagyon körébe tartozó, nem személyes és nem védett adat rendelkezésre bocsátása 
szolgáltatás nyújtójánál (ezen fejezet alkalmazásában a továbbiakban: szolgáltató). 


(2) Az igényt elektronikus űrlapon nyújtja be az igénylő. 


63. § A szolgáltatás iránti igény általános eljárásban történő benyújtását követően a szolgáltató 
megvizsgálja, hogy az igény tartalmazza-e az igény elbírálásához szükséges adatokat. 


64. § (1) Az általános eljárásban előterjesztett igénynek tartalmaznia kell: 
a) az igénylő arra vonatkozó kifejezett nyilatkozatát, hogy a megjelölt közadatokat további 
felhasználás céljára kéri, 
b) az igénylő nevét, lakcímét (székhelyét), kapcsolattartásra használt telefonszámát, 
valamint elektronikus levélcímét, 
c) a további felhasználás céljára igényelt közadat pontos megjelölését, 


d) a további felhasználás céljára igényelt közadat kívánt formátumát, ideértve az alkalmazni 
kívánt technikai eszköz és mód megjelölését is, 
e) rendszeres rendelkezésre bocsátás iránti igény esetén az igényelt rendszerességet. 
(2) Ha az igény nem tartalmazza az igénylő (1) bekezdés a) pontja szerinti nyilatkozatát, a 
kérelmet az Infotv.-nek a közérdekű adatok megismerésére vonatkozó szabályai szerint kell 
kezelni, és azt az adatkezelő közfeladatot ellátó szerv részére kell továbbítani. 


(3) Ha az igény az (1) bekezdés a) pontja szerinti nyilatkozatot tartalmazza, a szolgáltató a 
kérelmet annak beérkezését követően öt munkanapon belül megvizsgálja. 


(4) Az igény vizsgálata során a szolgáltató ellenőrzi, hogy az igényben megjelölt adatok a 
szolgáltató rendelkezésére állnak-e és további felhasználás céljára rendelkezésre bocsáthatóak- 
e. 


(5) Ha az igény az (1) bekezdés b)-e) pontjában meghatározott tartalmi elemek valamelyikét 
nem tartalmazza, és a hiány az igény teljesíthetőségét akadályozza, a szolgáltató a (3) bekezdés 
szerinti határidőn belül az igénylőt — legalább öt, de legfeljebb tíz munkanapos határidő 
megjelölése és az arra való figyelemfelhívás mellett, hogy a kért adatok hiányában a kérelme 
nem teljesíthető — a hiányok megjelölésével a hiányzó adatok pótlására hívja fel. 


(6) Ha az igénylő a hiánypótlási felhívásnak határidőben nem tesz eleget, úgy kell tekinteni, 
mintha a kérelmet be sem nyújtotta volna. A felhívás teljesítésének elmulasztása nem akadálya 
annak, hogy az igénylő utóbb ugyanazon közadatra vonatkozó újabb kérelmet terjesszen elő. 


(7) Ha az igényben megjelölt közadatokra vonatkozóan az igényt fogadó szolgáltató ezen 
törvény szerint nem rendelkezik az adattal, és az igény alapján az igényelt közadatokkal 
rendelkező szervezet azonosítható, a szolgáltató az igénylő egyidejű értesítése mellett a 
kérelmet a (3) bekezdésében szereplő határidőn belül átteszi az igényben megjelölt adatokkal 
rendelkező szervezetnek. 


65. § (1) A szolgáltató az igény teljesítéséről az igény hiánytalan kézhezvételét követő húsz 
munkanapon belül érdemben dönt. 


(2) A szolgáltató az (1) bekezdés szerinti határidőt annak letelte előtt indokolt esetben az igény 
terjedelmes vagy összetett voltára tekintettel egy alkalommal, legfeljebb további húsz 
munkanappal — az igénylő egyidejű értesítése mellett — meghosszabbíthatja. 


(3) A nemzeti adatvagyon körébe tartozó, nem személyes és nem védett adat rendelkezésre 
bocsátása szolgáltatás keretében nem bocsátható rendelkezésre további felhasználás céljából és 
jogszabályban sem határozható meg kötelezően rendelkezésre bocsátandó közadatként vagy 
kulturális közadatként: 

a) olyan adat, amely rendelkezésre bocsátása kívül esik az érintett közfeladatot ellátó szerv 
közfeladatain, 

b) olyan, közadatot vagy kulturális közadatot tartalmazó, szellemi tulajdonjogi oltalom alá 
eső mű vagy más, szellemi alkotáshoz fűződő jog által védett tartalom, amelyen harmadik 
személyeknek szellemi tulajdonjogi jogosultsága vagy más szellemi alkotáshoz fűződő 
joga áll fenn, 

c) olyan közadat vagy kulturális közadat, amelyhez a hozzáférés az Infotv. vagy más törvény 
szerint kizárt vagy korlátozott, 


d) a közszolgálati médiaszolgáltató és alvállalkozói kezelésében lévő olyan közadat, amely 
közszolgálati médiaszolgáltatási kötelezettségek teljesítéséhez szükséges, 

e) köznevelési intézmények, szakképző intézmények, valamint a felsőoktatási intézmények 
kezelésében lévő közadat, 

fJ acwKkizárólag logókat, címerpajzsokat és jelvényeket tartalmazó közadat vagy kulturális 
közadat. 

g) a kutatást végző szervezetek, kutatásfinanszírozó szervezetek és a kutatási eredmények 
átadása céljából létrehozott szervezetek kezelésében levő kutatási adatnak nem minősülő 
adat, 

h) akönyvtárakon - ideértve az egyetemi könyvtárakat is -, a múzeumokon és a levéltárakon 
kívüli kulturális intézmények birtokában lévő adat és dokumentum, 

i) aközvállalkozásnak nem minősülő gazdasági társaság kezelésében levő közadat, ide nem 
értve a kutatási adatot. 


(4) A rendelkezésre bocsátással kapcsolatos döntés során figyelembe kell venni, hogy a további 
felhasználás céljából igényelt közadat, kulturális közadat rendelkezésre bocsátása során a 
közfeladatot ellátó szerv, — valamint, ha nem azonos, a szolgáltató — nem gyakorolhatja a 
szerzői jogról szóló 1999. évi LXXVI. törvény (a továbbiakban: Szjt.) szerinti, az adatbázis 
előállítóját megillető jogokat. 


66. § (1) A szolgáltató döntésében 
a) dönt az igény részben vagy egészben történő teljesítéséről, és az általa alkalmazott 
általános szerződési feltételeknek megfelelő vagy attól eltérő, további felhasználásra 
vonatkozó megállapodás megkötésére vonatkozó ajánlatot tesz, 
b) a kérelmet elutasítja. 


(2) A szolgáltató az (1) bekezdés szerinti döntése esetén a további felhasználásra vonatkozó 
megállapodás eltérő rendelkezésének hiányában a további felhasználásra vonatkozó 
megállapodás mindkét fél által történő aláírásának napján az igénylő rendelkezésére bocsátja 
az igényelt adatokat. 


(3) A kérelmet a szolgáltató kizárólag a következő esetekben utasíthatja el: 
a) az igényelt közadat további felhasználás céljából nem bocsátható rendelkezésre; 
b) az igényelt közadat nem áll rendelkezésére, és az igény más közfeladatot ellátó szervhez 
nem tehető át. 


(4) Az igény elutasítását a szolgáltató írásban indokolni köteles. Az indokolásnak tartalmaznia 
kell: 

a) az elutasítás indokát, 

b) arra való hivatkozással történő elutasítás esetén, hogy az igény olyan, közadatot vagy 
kulturális közadatot tartalmazó, szerzői jogi oltalom alá eső mű vagy más, szellemi 
alkotáshoz fűződő jog által védett tartalomnak minősül, amelyen harmadik személyeknek 
szerzői jogi jogosultsága vagy más szellemi alkotáshoz fűződő joga áll fenn — 
amennyiben ismert a szolgáltatás nyújtó előtt — azon jogosult megnevezését, akivel az 
igényben foglaltak teljesítésére felhasználási szerződés köthető, 

c) az elutasítással szemben igénybe vehető jogorvoslati lehetőségekre vonatkozó 
tájékoztatást. 


(5) A szolgáltató (1) bekezdés szerinti döntése, a rendelkezésre bocsátás feltételei, illetve az 
ezért megállapított díj mértéke közérdekű adatnak minősül. 


36. A nemzeti adatvagyon körébe tartozó, nem személyes és nem védett adat 
rendelkezésre bocsátása szolgáltatás díjazására vonatkozó szabályok 


67. § (1) A közfeladatot ellátó szerv a kezelésében lévő közadatok további felhasználás céljából 
történő rendelkezésre bocsátásáért díjat állapíthat meg. 


(2) Amennyiben a nem személyes és nem védett adat rendelkezésre bocsátása szolgáltatást 
jogszabályi kijelölés vagy megállapodás alapján az (1) bekezdéstől eltérő szervezet nyújtja, 
a) jogszabályi előírás esetén a jogszabályban előírt díjat és díjmegosztást, 
b) egyéb esetben az együttműködési megállapodásban rögzített díjat és díjmegosztást kell 
alkalmazni. 


(3) A díj mértéke nem haladhatja meg a rendelkezésre bocsátott közadatok feldolgozásának, 
rendelkezésre bocsátásának és terjesztésének határköltségét. 


(4) A (3) bekezdéstől eltérően a vonatkozó elszámolási időszakban a díj mértéke a rendelkezésre 
bocsátott . közadatok, — gyűjtésének, sokszorosításának, előállításának, tárolásának, 
feldolgozásának és terjesztésének észszerű megtérüléssel megnövelt költségét nem haladhatja 
meg, ha az azt megállapító közfeladatot ellátó szervnek a közfeladatainak ellátásával 
összefüggő költségei jelentős részét saját bevételeiből kell fedeznie. 


(5) A (4) bekezdés szerinti költségek megállapításánál a díjat megállapító közfeladatot ellátó 
szerv által alkalmazott számviteli politikát kell alapul venni. 


(6) A (4) bekezdés szerinti esetekben a teljes díjat objektív, átlátható és ellenőrizhető 
kritériumok alapján kell kiszámítani. 


(7) Azon közfeladatot ellátó szerv, amely a díj mértékét a (4) bekezdés szerint állapítja meg, 
köteles e tényt a NAVU részére bejelenteni. A NAVU e bejelentéseket összesíti, valamint a 
bejelentéseket tartalmazó listát a Nemzeti Közadatportálon közzéteszi. 


(8) A (7) bekezdés nem érinti a közfeladatot ellátó szervek azon kötelezettségét, hogy a 
közadatok további felhasználása iránti igények teljesítése során alkalmazott díjakról 
tájékoztatást helyezzenek el saját intézményi honlapjukon. 


(9) A Kormány rendelete a díj mértékére, megállapításának szempontjaira, megfizetésének 
módjára, a díjfizetés kedvezményeire, valamint a díjfizetés alóli mentességekre és a 
tájékoztatás módjára vonatkozóan — az (1) — (8) bekezdéssel összhangban — további 
részletszabályokat állapíthat meg. 


68. § (1) A 67. § (1) bekezdésétől eltérően, a közfeladatot ellátó szerv az igénylő részére további 
felhasználás céljából díjmentesen bocsátja rendelkezésre 

a) az Európai Unió kötelező jogi aktusában meghatározott nagy értékű adatkészleteket; 

b) a2. § 20. pontjában meghatározott kutatási adatokat. 


(2) Az (1) bekezdéstől eltérően, nagy értékű adatkészletek további felhasználás céljából történő 
rendelkezésre bocsátása során díjazás állapítható meg: 
a) a közvállalkozások nagy értékű adatkészleteinek további felhasználás céljából történő 
rendelkezésre bocsátása esetében, ha az torzítaná a versenyt az érintett piacon, vagy 


b) könyvtárak, múzeumok és levéltárak nagy értékű adatkészleteinek további felhasználása 
céljából történő rendelkezésre bocsátása esetén. 


(3) Az (1) bekezdés a) pontja szerinti, az Európai Unió kötelező jogi aktusának 
hatálybalépésétől számított legfeljebb két évig az (1) bekezdés a) pontja szerint meghatározott 
nagy értékű adatkészlet díjmentes rendelkezésre bocsátása alól az irányítási, felügyeleti vagy 
tulajdonosi jogokat gyakorló szerv mentesítheti az olyan közfeladatot ellátó szervet, amely 
a) közfeladata ellátásával összefüggő költségeit jelentős részben saját bevételből fedezi, és 
b) költségvetését a 68. § (1) bekezdés a) pontja szerint meghatározott nagy értékű 
adatkészlet ingyenes rendelkezésre bocsátása nagy mértékben befolyásolná. 


(4) ANAVÜ az igény teljesítéséhez a közfeladatot ellátó szervtől átvett adatot jogosult feladatai 
ellátása céljából a Nemzeti Adatplatformon tárolni és azokat az adatot átadó közfeladatot ellátó 
szerv hozzájárulása és a kormányzati tájékoztató szolgáltatási igény esetében további díj 
fizetése nélkül a további szolgáltatási igények teljesítésénél felhasználni. 


37. A nemzeti adatvagyon körébe tartozó, nem személyes és nem védett adat 
további felhasználására vonatkozó megállapodás szabályai 


69.§ (1) A szolgáltató a közadatok további felhasználás céljára történő rendelkezésre 
bocsátásáról megállapodást köt az igénylővel. 


(2) A 33. alcím alatt szabályozott egyszerűsített igénybevételi eljárásban a megállapodás a 
Nemzeti Közadatportálon közzétett általános szerződési feltételek elfogadásával jön létre. 


(3) A 34. alcím alatt szabályozott automatizált igénybevételi eljárásban a megállapodás a 
Nemzeti Közadatportálon közzétett általános szerződési feltételek alapján az adatok kiadására 
vonatkozó automatikus döntéshozatali eljárásban meghozott döntés közlésével jön létre. 


(4) Az általános igénybevételi eljárásban megkötött további felhasználásra vonatkozó 
megállapodás tartalmazza legalább 
a) a felek megnevezését; 
b) a további felhasználás céljából rendelkezésre bocsátott adatok megnevezését; 
c) ab) pontban meghatározott adatok átadásának időpontját, az átadás módját, formátumát; 
d) a b) pontban meghatározott adatok további felhasználás céljából történő rendelkezésre 
bocsátásáért megállapított díj mértékét; 
e) ad) pontban meghatározott díj megfizetésének határidejét és módját; 
J abb) pontban meghatározott adatok további felhasználásának feltételekhez kötése esetén 
az adatok felhasználásának részletes feltételeit. 


(5) A (4) bekezdés 7) pontja szerinti feltételek 
a) kizárólag közérdekű célból állapíthatóak meg; 
b) objektívek, arányosak és megkülönböztetéstől mentesek; 
c) nem korlátozhatják szükségtelenül a további felhasználás lehetőségeit, nem szolgálhatnak 
a verseny korlátozására és nem ütközhetnek a további felhasználásra vonatkozó, az e 
törvényben meghatározott más rendelkezésekbe. 


(6) A szolgáltató a közadatok további felhasználás céljából történő rendelkezésre bocsátás 
feltételeit általános szerződési feltételekben is meghatározhatja. 


(7) A (6) bekezdés szerint meghatározott általános szerződési feltételeket a szolgáltató 
közfeladatot ellátó szerv a Nemzeti Közadatportálon elektronikus úton, feldolgozható formában 
közzéteszi. 


70.§ (1) A szolgáltató, valamint az igény teljesítésében a Nemzeti Közadatportál 
üzemeltetőjeként közreműködő NAVÜ az igény teljesítése érdekében kezelheti az igénylő 
nevét, lakcímét (székhelyét), kapcsolattartásra használt telefonszámát, valamint elektronikus 
levelezési címét. Az igény teljesítését — vagy ha ez később teljesül, a szolgáltatásért 
megállapított díjak kifizetését — követően a szolgáltató közfeladatot ellátó szerv, valamint a 
közreműködő haladéktalanul törli az igénylő személyes adatait. 


(2) Az (1) bekezdés szerinti adattörlési előírás nem érinti a nyújtott szolgáltatásokkal 
kapcsolatos jogszabályban előírt dokumentálási, adatmegőrzési kötelezettséget, különös 
tekintettel a fizetési tranzakciók, valamint az  információbiztonság  dokumentálási 
követelményeire. 


38. A nemzeti adatvagyon körébe tartozó, nem személyes és nem védett adat 
további felhasználására vonatkozó eljárásban biztosított jogorvoslat 


71.§ (1) Az igénylő — a (2) bekezdés kivételével — az igény elutasítása vagy az igény 
teljesítésére nyitva álló, vagy a szolgáltató által meghosszabbított határidő eredménytelen 
eltelte esetén, valamint a közadat további felhasználás céljából történő rendelkezésre 
bocsátásáért megállapított díj összegének felülvizsgálata érdekében bírósághoz fordulhat. 


(2) Az automatizált eljárásban hozott döntéssel szemben a kijavítás iránti kérelem elektronikus 
úton az erre rendszeresített űrlapon a szolgáltató felé nyújtható be, amennyiben a benyújtott 
igény adatai alapján a közzétett döntési szabályoknak nem megfelelő döntést vélelmez az 
igénylő. A közzétett döntési szabályoktól való eltérést a beadványban tételesen meg kell jelölni. 


(3) A (2) bekezdésnek nem megfelelő kérelmet a szolgáltató érdemi vizsgálat nélkül elutasítja. 


(4) Automatizált eljárásban az (1) bekezdés szerint a bíróság előtt megtámadható 
a) a szolgáltató döntése, ha a közzétett döntési szabályjogszabályi rendelkezést sért, 
b) a szolgáltató (2) bekezdésben foglalt kérelmet elutasító döntése. 


72. § (1) Az igény elutasításának jogszerűségét, illetve a közadat további felhasználás céljából 
történő rendelkezésre bocsátásáért megállapított díj összegének megalapozottságát a 
szolgáltatónak kell bizonyítania. 


(2) A pert az igény elutasításának közlésétől, az igény elintézésére rendelkezésre álló határidő 
eredménytelen elteltétől, illetve — a díj összegének felülvizsgálatára irányuló kereset esetén — a 
díj megfizetésére vonatkozó határidő lejártától számított tíz munkanapon belül kell megindítani 
az igényt elutasító közfeladatot ellátó szerv ellen. A díj megfizetése nem akadálya a per 
megindításának. A perindításra rendelkezésre álló határidő elmulasztása esetén igazolásnak van 
helye. 


(3) Az országos illetékességű közfeladatot ellátó szerv ellen indult per a törvényszék 
hatáskörébe tartozik. A járásbíróság hatáskörébe tartozó ügyekben a törvényszék székhelyén 
lévő járásbíróság, Budapesten a Pesti Központi Kerületi Bíróság jár el. A bíróság illetékességét 
az alperes szolgáltatást nyújtó székhelye alapítja meg. 


(4) Ha a bíróság az igénynek helyt ad, határozatában a közfeladatot ellátó szervet a kért közadat 
további felhasználás céljából történő rendelkezésre bocsátására kötelezi. 

(5) A bíróság a további felhasználás céljából történő rendelkezésre bocsátásáért megállapított 
díj összegét megváltoztathatja, vagy a közfeladatot ellátó szervet a díj összegének 
megállapítása tekintetében új eljárásra kötelezheti. 


(6) Ha az igénylő a per megindításakor a közfeladatot ellátó szerv által eredetileg megállapított 
díjat már megfizette, és ennek a díjnak az összege nagyobb a díjnak a per eredményeképpen 
megállapított összegénél, a bíróság a különbözetnek az igénylő részére történő megtérítésére 
kötelezi a közfeladatot ellátó szervet. 


VII. Fejezet 
AZ ADATHASZNOSÍTÁS-TÁMOGATÁSI SZOLGÁLTATÁSOK IRÁNTI IGÉNYEK 
TELJESÍTÉSÉNEK KÜLÖNÖS SZABÁLYAI 


39. A nemzeti adatvagyon körébe tartozó személyes vagy védett adat rendelkezésre 
bocsátása szolgáltatás iránti igények teljesítésének szabályai 


73.§ (1) A nemzeti adatvagyon körébe tartozó személyes vagy védett adat rendelkezésre 
bocsátása szolgáltatás (ezen alcím alkalmazásában a továbbiakban: szolgáltatás) iránti igények 
kezelésére a 24. alcím szerinti szabályokat az ezen alcímben meghatározott eltérésekkel kell 
alkalmazni, ha a közfeladatot ellátó szerv a szolgáltatás igénybevételére a NAVÜ-vel köt 
megállapodást. 


(2) Az (1) bekezdés szerinti esetben az igényt az igénylő a Nemzeti Közadatportálon keresztül, 
elektronikus úton küldi meg a NAVÜ részére. 


(3) A NAVÜ az igényt megvizsgálja, ennek során meghatározza, hogy az igényt maga teljesíti, 
ideértve a bevont közreműködővel történő teljesítés esetét is, vagy a teljesítésben a 42. alcím 
alatt szabályozott szolgáltatásközvetítőként vesz részt. 


(4) A NAVÜ az igény feldolgozása során megvizsgálja, hogy az igény teljesítéséhez mely a 
nemzeti adatvagyonba tartozó adat vagy a nemzeti adatvagyon körébe nem tartozó, nem 
közfeladatot ellátó szervezettől beszerezhető adat felhasználása szükséges. 


(5) Az igény teljesítése érdekében a NAVÜ bármely közfeladatot ellátó szervet megkereshet 
személyes vagy védett adatot tartalmazó adat személytelenített formában történő rendelkezésre 
bocsátása érdekében. 


(6) A közfeladatot ellátó szerv a 43. alcím szerint köteles a kért adat szolgáltatására. 


74. § (1) Az igényt a NAVÜ -— a 75. §-ban szabályozott eseteket kivéve — hatvan napon belül 
teljesíti. 


(2) Hiányos igény esetén a NAVÜ eljárására a 63. § szerinti hiánypótlási szabályok 
alkalmazandók. 


(3) A NAVÜ szükség esetén az igény pontosítására — az igény teljesítéséhez szükséges adatot 
kezelő közfeladatot ellátó szerv bevonásával — szakmai konzultációt szervezhet az igénylővel. 
A konzultáció ideje nem számít bele az (1) bekezdés szerinti határidőbe. 


(4) Amennyiben az igénylő nem működik közre az igény tisztázásában, az eljárás során a 
NAYVU a be nem benyújtott hiánypótlás jogkövetkezményeit alkalmazza. 


75. § (1) A NAVÜ az igény teljesítését elutasítja, ha 
a) a teljesítéshez szükséges adatok elektronikus formában nem léteznek vagy nem 
hozzáférhetők; 
b) a teljesítés során nem biztosítható a személyes adat vagy a védett adat védelmét szolgáló 
előírások érvényesülése; 
c) a teljesítés Magyarország nemzetbiztonsági, honvédelmi, rendvédelmi érdekeit sérti, 
vagy veszélyezteti. 


(2) A NAVÜ piaci tájékoztatási szolgáltatás iránti igény, valamint kutatószoba szolgáltatás vagy 
felügyelt távoli elérés szolgáltatás iránti igény teljesítésekor 
a) a miniszter az e törvény 8. § (2) bekezdés b) pontja vagy a 27. § (2) bekezdése szerinti 
döntése alapján jár el; 
b) az adott igényre vonatkozó miniszteri döntés hiányában a miniszter által előzetesen 
jóváhagyott szakmai szabályok és alapelvek figyelembevételével jár el. 


76.§ (1) A formalizálható igénytípusokra — ahol az igény teljesítésére vonatkozó döntés 
algoritmus alapján meghatározható — a NAVÜ az E-ügyintézési tv. 11. § (1) bekezdése szerinti 
automatikus döntéshozatali eljárást alkalmazhat. 


(2) A NAVÜ az igény teljesítéséhez a közfeladatot ellátó szervtől átvett adatot a 14. § (2) 
bekezdés szerinti esetekben jogosult feladatai ellátása céljából a Nemzeti Adatplatformon 
tárolni és azokat az adatot átadó közfeladatot ellátó szerv hozzájárulása és továbbá díj fizetése 
nélkül a feladatai elvégzése során különösen további tájékoztatási szolgáltatás iránti igények 
teljesítésénél felhasználni. 


77.§ Az igények teljesítésére vonatkozó részletesebb szabályokat a Kormány rendeletben 
állapítja meg. 


40. A nemzeti adatvagyon körébe nem tartozó adat felhasználásának szabályai 


78. § (1) A NAVÜ a feladatai ellátása érdekében a nemzeti adatvagyon körébe nem tartozó 
adatot is felhasználhat (a továbbiakban: külső forrásból származó adat). 


(2) Amennyiben a külső forrásból származó adat felhasználása engedélyhez kötött, az adat csak 
az engedély vagy licenc megszerzését követően használható fel. 


(8) Amennyiben a külső forrásból származó adat felhasználása csak ellenérték fejében 
lehetséges, az adat beszerzésére vonatkozó megállapodást a NAVU a közbeszerzésre vonatkozó 
szabályok figyelembevételével köti meg. 


(4) A külső forrásból származó adat esetében a szükség szerinti személytelenítésről az adatot 
biztosító szervezet gondoskodik. Ehhez a NAVÜ a Kulcsszolgáltató igénybevételével technikai 
támogatást akkor biztosíthat, ha az nem jelent fenyegetést a nemzeti adatvagyon-hasznosítás 
támogatására kialakított informatikai rendszerekre. 


(5) A NAVÜ a külső forrásból származó adat átvételére az információbiztonsági követelmények 
figyelembevételével közvetlen számítógépes kapcsolatot is kialakíthat. 


41. Az adatelemzési szolgáltatás nyújtásának különös szabályai 


79.§ Az adatelemzési szolgáltatás nyújtója csak olyan adatot, adatelemzési eredményt 
bocsáthat az igénylő rendelkezésére vagy biztosíthat azokhoz hozzáférést az igénylő számára, 
amely nem tartalmaz személyes vagy védett adatot, továbbá Magyarország központi pénzügyi, 
nemzetbiztonsági, honvédelmi vagy rendvédelmi érdekeit sértő vagy veszélyeztető 
információt. 


80. § (1) Az adatelemzési szolgáltatás nyújtására vonatkozó igény teljesítése során, ide értve a 
közcélú és piaci tájékoztatási szolgáltatás nyújtása érdekében végzett adatelemzést is, az 
adatelemzési szolgáltatás nyújtója az adatigény teljesítésének eredményét csak az igénylő 
részére küldi meg azzal, hogy a létrejött eredmény felhasználási joga — ha megfelel az Szjt. 
szerinti szerzői műre vonatkozó követelményeknek — az igénylőt illeti meg, ezért annak 
felhasználására a szolgáltató csak akkor jogosult, ha ahhoz az igénylő előzetesen megtett 
írásbeli nyilatkozatában kifejezetten hozzájárult. 


(2) Az adatelemzési szolgáltatás nyújtója az általa végzett vagy közreműködő útján 
elvégeztetett adatelemzés eredményét az igénylő kifejezett írásbeli hozzájárulása esetén 
őrizheti meg, amelyet az igénylő hozzájárulástól függően tehet nyilvánosan vagy korlátozott 
körben hozzáférhetővé. 


(3) A (2) bekezdést az adatelemzés eredményének további elemzések során történő 
felhasználására is alkalmazni kell. 


42. A szolgáltatásközvetítő tevékenységre vonatkozó szabályok 


81. § (1) Az adathasznosítás széles körű elterjesztésének elősegítésére a jogszabályi, technikai 
okok vagy szervezeti kapacitáskorlát miatt nem teljesíthető egyes adathasznosítás-támogatási 
szolgáltatásokra irányuló igények teljesítése érdekében a NAVÜ -— kormányrendeletben 
meghatározott esetekben, módon és terjedelemben — szolgáltatásközvetítői tevékenysége 
keretében az igénylők számára hozzáadott értékű kiegészítő szolgáltatásokat nyújthat. 


(2) A NAVÜ a szolgáltatásközvetítésért díjat számíthat fel. 


(6) A NAVÜ szolgáltatásközvetítői tevékenységének részletes szabályait a Kormány 
rendeletben állapítja meg. 


s as. VIII. Fejezet j , 
A KÖZFELADATOT ELLÁTÓ SZERVEK EGYÜTTMŰKÖDÉSI KÖTELEZETTSÉGE AZ 
ADATHASZNOSÍTÁS-TÁMOGATÁSI SZOLGÁLTATÁSOK NYÚJTÁSA SORÁN 


43. A közfeladatot ellátó szerv adatszolgáltatási kötelezettsége 


82. § (1) A közfeladatot ellátó szerv köteles az adathasznosítás-támogatási szolgáltatások 
nyújtásához szükséges, általa kezelt adatokat a szolgáltatás nyújtója, így különösen a NAVÜ 
rendelkezésére bocsátani, valamint az adatok kezeléséhez és további felhasználásához 
szükséges leíró információkat megadni. 


(2) A személyes, valamint a védett adatot a közfeladatot ellátó szerv a 26. alcím szerinti 
személytelenítési szolgáltatással személytelenített formában bocsátja rendelkezésre. 


(3) A 2) bekezdés szerinti személytelenítésnél a közfeladatot ellátó szerv — jogszabály eltérő 
rendelkezése hiányában — az adathasznosítás-támogatási szolgáltatást nyújtó szerv előírásai 
szerint jár el. 


(4) Kijelölt szolgáltatóként a NAVÜ e törvény szerinti feladatai ellátásához elektronikusan tartja 
a kapcsolatot a vele együttműködő közfeladatot ellátó szervekkel. 


(5) A közfeladatot ellátó szerv az igényelt adatokat elsősorban alkalmazásprogramozási 
interfészen keresztül vagy az E-ügyintézési tv. szerinti központi elektronikus ügyintézési 
szolgáltatás igénybevételével, ha ezek feltételei nem adottak, akkor csoportos letöltésre 
alkalmas módon bocsátja a NAVÜ rendelkezésére. 


(6) Az (5) bekezdés szerint rendelkezésre bocsátott adatokhoz való hozzáférés gyakoriságát az 
adatot — rendelkezésre — bocsátó közfeladatot ellátó szerv — működési biztonsága 
figyelembevételével határozza meg. Az ezt meghaladó gyakoriságú hozzáférési igény 
teljesítését a NAVÜ-vel esetileg egyezteti. 


(7) A nyilvántartások és az adatkészletek frissítési gyakoriságát a Nemzeti Adatvagyon 
Leltárban fel kell tüntetni. 


44. Az adatok rendelkezésre bocsátásának megtagadása 


83. § (1) Az adathasznostás-támogatási szolgáltatás nyújtója (ezen alcím alkalmazásában a 
továbbiakban: szolgáltató) által  adathasznosítás-támogatási szolgáltatás teljesítéséhez 
szükséges adat rendelkezésre bocsátása céljából megkeresett közfeladatot ellátó szerv az 
indokok megjelölésével megtagadja a megkeresés teljesítését, ha 
a) a megkeresésben érintett személyes adatot vagy védett adatot az e törvény szerinti 
személytelenítési szolgáltatás igénybevételét követően sem lehet személytelenített 
adatként átadni; 
b) a megkeresésben érintett adat e törvény alapján további felhasználás céljából nem 
bocsátható rendelkezésre, vagy 
c) a megkeresésben érintett adat átadása Magyarország nemzetbiztonsági, honvédelmi vagy 
rendvédelmi érdekeit sérti, vagy veszélyezteti. 


(2) Amennyiben a megkeresésben érintett adat átadása a közfeladatot ellátó szerv részéről nem 
igényel sem személytelenítést, sem az adat nyilvántartásból való egyszerű elektronikus 
kinyerését meghaladó adatfeldolgozási műveletet, az adatot díjmentesen kell a szolgáltató 
rendelkezésére bocsátani. 


(3) Az előzetesen meghatározott feltételekkel és díjazás ellenében kell az adatokat átadni, 
amennyiben 
a) törvény vagy kormányrendelet az érintett nyilvántartások, illetve adatkészletek adataira 
vonatkozóan az átadás feltételeit a díjfizetésre is kiterjedően előírja, 
b) aszolgáltató és a közfeladatot ellátó szerv között a szerv által kezelt és a megkeresésben 
érintett adat átadására kiterjedő, a fizetési feltételeket is meghatározó keretmegállapodás 
van érvényben. 


(4) A szolgáltató a (2) és (3) bekezdés kivételével a közfeladatot ellátó szervvel megállapodást 
köt az adatátadás feltételeiről. A megállapodás létrehozható egy vagy több adathasznosítás- 
támogatási szolgáltatás iránti igény teljesítése érdekében, meghatározott igénytípusra, valamint 
határozott vagy határozatlan időre. A megállapodás tartalmazza az adatok rendelkezésre 


bocsátásával közvetlen összefüggésben felmerült költségek megtérítését is. E költségek 
megállapítására a közfeladatot ellátó szervnél alkalmazott számviteli politikát kell alapul venni. 
Az adatok rendelkezésre bocsátásáért a közfeladatot ellátó szerv az e bekezdés szerinti 
költségtérítésen túl más költséget vagy díjat nem követelhet a szolgáltatótól. 


(5) Ha az (1) bekezdés szerinti megtagadási feltétel nem áll fenn, a közfeladatot ellátó szerv az 
adat átadására — a szükség szerinti személytelenítés elvégzését is beleértve — akkor is köteles, 
ha a (4) bekezdés szerinti megállapodást még nem kötötték meg. 


(6) Vita esetén a miniszter — vizsgálatot követően — dönt az átadás feltételeiről. 
45. Az e törvény szerinti kötelezettségek megszegésének következményei 


84. § (1) A NAVÜ folyamatosan vizsgálja a nyilvántartásvezetési feladataival összefüggésben 
az e törvényben a közfeladatot ellátó szervek számára előírt feladatok teljesülését, valamint a 
szervezetek által nyújtott adathasznosítás-támogatási szolgáltatások jogszabályoknak, továbbá 
a miniszter által jóváhagyott szakmai szabályoknak és alapelveknek való megfelelését. 


(2) A NAVÜ a miniszternek jelzi az esetlegesen tapasztalt eltéréseket, mellyel egyidejűleg 
javaslatot tesz a mulasztások orvoslására. 


85. § (1) A miniszter a 84. § (2) bekezdésében meghatározott esetben az alábbi fokozatos 
rendben tesz intézkedéseket a szabályszerű működés helyreállítása érdekében: 

a) megállapítja a mulasztást és erről tájékoztatja a mulasztó szervezetet; 

b) felhívja a mulasztó szervezetet a szabályszerű működés helyreállítására; 

c) megkeresi a mulasztó szervezet szakmai felügyeletét ellátó hatóságot a szabályszerű 
működés helyreállítása érdekében; 

d) adathasznosítási biztost delegál a mulasztó szervezethez azzal, hogy a mulasztó szervvel 
közösen intézkedési tervet dolgozzon ki a szabályszerű működés helyreállítása 
érdekében; 

e) kijelölt vagy regisztrált szolgáltató esetében — ismételt mulasztás esetén — kezdeményezi 
a szolgáltató kijelölésének rendeleti úton történő visszavonását, egyidejűleg a NAVÜ-nél 
a szolgáltató törlését a szolgáltatók nyilvántartásából. 


(2) A miniszter az (1) bekezdés szerinti feladatait normatív utasításban munkaszervezetére vagy 
az általa felügyelt szervezetre ruházhatja. 


(8) Az e törvény szerinti kötelezettségek megszegése esetén alkalmazandó következmények, 
valamint a nemzeti adatvagyon körébe tartozó adatok további felhasználásának ösztönzése 
érdekében lefolytatandó szakmai felügyeleti eljárások szabályait a Kormány rendeletben 
állapítja meg. 


IX. Fejezet 
A KULTURÁLIS KÖZADA TOK TO VÁBBI FELHASZNÁLÁS CÉLJÁBÓL TÖRTÉNŐ 
RENDELKEZÉSRE BOCSÁTÁSÁRA VONATKOZÓ KÜLÖNÖS SZABÁLYOK 


46. A további felhasználás céljából rendelkezésre bocsátható 
kulturális közadatok köre és a rendelkezésre bocsátás különös szabályai 


86. § (1) A kulturális közadat további felhasználás céljából történő rendelkezésre bocsátására a 
23. alcím szerinti a nemzeti adatvagyon körébe tartozó, nem személyes és nem védett adat 
rendelkezésre bocsátása szolgáltatásra vonatkozó szabályokat a jelen alcímben megadott 
eltérésekkel kell alkalmazni. 


(2) A kulturális közadat rendelkezésre bocsátására a kulturális közadatot kezelő közfeladatot 
ellátó szerv jogosult. 


(3) Kulturális közadat további felhasználás céljából történő rendelkezésre bocsátása az 
adatkezelést végző közfeladatot ellátó szervnél és a Nemzeti Közadatportálon egyaránt 
kezdeményezhető. 


(4) Az adatkezelést végző közfeladatot ellátó szervnél kezdeményezett rendelkezésre bocsátás 
esetében nem kötelező az elektronikus kapcsolattartás. 


87.§ (1) A további felhasználás céljából kötelezően rendelkezésre bocsátandó kulturális 
közadatok körét az e törvény végrehajtására kiadott rendelet határozhatja meg. 


(2) Erre vonatkozó igény esetén a kulturális közadatot kezelő közfeladatot ellátó szerv vezetője 
dönthet úgy, hogy engedélyezi az (1) bekezdés szerint megállapított kulturális közadatok 
körébe nem tartozó kulturális közadat rendelkezésre bocsátását 1s. 


88. § (1) A kulturális közadatot kezelő közfeladatot ellátó szervnek nem kell megneveznie az 
igényben megjelöltek teljesítése tekintetében felhasználási szerződés kötésére jogosultat, ha a 
kérelmet a szerzői jogi védelemre hivatkozással utasította el. 


(2) A további felhasználásra vonatkozó megállapodásban a felek kiköthetik, hogy az igénylő a 
további felhasználás során köteles a felhasznált adat forrásának megjelölésére, valamint annak 
feltüntetésére, ha az adatot módosította. 


47. A díjazásra vonatkozó eltérő szabályok 


89. § (1) A kulturális közadatot kezelő közfeladatot ellátó szerv a kulturális közadat további 
felhasználás céljából történő rendelkezésre bocsátásáért díjat állapíthat meg azzal, hogy e díj 
mértéke nem haladhatja meg a rendelkezésre bocsátott kulturális közadatok gyűjtésének, 
sokszorosításának, előállításának, tárolásának, feldolgozásának és terjesztésének észszerű 
megtérüléssel megnövelt költségét. 


(2) Az (1) bekezdés szerinti költségek megállapításánál a díjat megállapító közfeladatot ellátó 
szerv által alkalmazott számviteli politikát kell alapul venni. 


(3) Az e törvény végrehajtására kiadott rendelet a díj mértékére, megállapításának 
szempontjaira, megfizetésének módjára, valamint a díjfizetés kedvezményeire és a díjfizetés 
alóli mentességekre vonatkozóan az (1) és (2) bekezdéssel összhangban további szabályokat 
állapíthat meg. 


48. A kulturális közadat további felhasználására vonatkozó 
kizárólagos megállapodások eltérő szabályai 


90.§ (1) Ha a kulturális közadat további felhasználására vonatkozó szerződés vagy 
megállapodás a kulturális közadat digitalizálására kizárólagos jogot biztosít, e kizárólagosság 
időtartama a 10 évet csak a kizárólagosság indokoltságának első alkalommal a 11. évben, és az 
ezt követő 7 évente történő felülvizsgálata mellett haladhatja meg. 


(2) Az (1) bekezdés szerinti szerződés vagy megállapodás szövegét a közfeladatot ellátó szerv 
az Infotv. rendelkezései szerint a Nemzeti Közadatportálon közzéteszi. 


(3) Semmis az (1) bekezdés szerinti szerződés vagy megállapodás olyan kikötése, amely a 
kulturális közadatot kezelő közfeladatot ellátó szerv számára kizárja vagy díj fizetéséhez köti a 
kizárólagosság időtartamának lejártát követően a digitalizált kulturális közadattal való 
rendelkezést, különösen annak további felhasználás céljából történő rendelkezésre bocsátását. 


X. Fejezet 
A KÖZVÁLLALKOZÁSOK KÖZADATAI TOVÁBBI FELHASZNÁLÁS CÉLJÁBÓL TÖRTÉNŐ 
RENDELKEZÉSRE BOCSÁTÁSÁNAK KÜLÖNÖS SZABÁLYAI 


91.§ (1) A közadatot kezelő közvállalkozás a közadat további felhasználásra történő 
rendelkezésre bocsátásáért díjat állapíthat meg azzal, hogy e díj mértéke nem haladhatja meg a 
rendelkezésre bocsátott közadatok gyűjtésének, sokszorosításának, előállításának, tárolásának, 
feldolgozásának és terjesztésének észszerű megtérüléssel megnövelt költségét. 


(2) Az (1) bekezdés szerinti esetben a teljes díjat objektív, átlátható és ellenőrizhető kritériumok 
alapján kell kiszámítani. 


(3) Az (1) bekezdés alkalmazása esetén a költségek megállapítása során a díjat megállapító 
közvállalkozás által alkalmazott számviteli politikát kell alapul venni. 


(4) Az (1) bekezdés alkalmazása esetén a közadatot kezelő közvállalkozás a díj mértékének 
meghatározása során figyelembe veheti a szerzői jogi engedélyeztetésnek, a személyes adatok 
anonimizálásának, valamint a kereskedelmileg bizalmas információk védelme érdekében 
hozott intézkedéseknek a költségét is. 


(5) A közvállalkozás az (1) bekezdés szerinti díj megállapítása esetén, köteles e tényt a NAVÜ 
részére bejelenteni. A NAVÚU e bejelentéseket összesíti, valamint a bejelentéseket tartalmazó 
listát a Nemzeti Közadatportálon elektronikus úton közzéteszi. 


XI. Fejezet 
A DIGITÁLIS FORMÁBAN NEM HOZZÁFÉRHETŐ KÖZADATOK TOVÁBBI 
FELHASZNÁLÁSI SZABÁLYAI 


92.§ (1) A digitális formában nem hozzáférhető közadatok (dokumentumok) további 
felhasználás céljából történő rendelkezésre bocsátására a nemzeti adatvagyon körébe tartozó, 
nem személyes és nem védett adat rendelkezésre bocsátása szolgáltatásra vonatkozó 
szabályokat kell alkalmazni a jelen § szerinti eltérésekkel. 


(2) Természetes személy az igényét papíralapon is előterjesztheti, a szolgáltató nyilatkozatait 
papíralapon kérheti. 


(3) A digitális formában nem hozzáférhető közadatok további felhasználás céljából történő 
rendelkezésre bocsátását a dokumentumot kezelő közfeladatot ellátó szervnél kell 
kezdeményezni. 


(4) A digitális formában nem hozzáférhető személyes vagy védett adatot az azt kezelő 
közfeladatot ellátó szerv nem köteles további felhasználás céljára rendelkezésre bocsátani. 


XII. Fejezet 
A NEMZETI ADATVAGYON KÖRÉBE TARTOZÓ EGYES ÁLLAMI NYILVÁNTARTÁSOK 
FOKOZOTTABB VÉDELME 


93. § (1) A nemzeti adatvagyon részét képező adatok tekintetében törvény az adatfeldolgozással 
megbízható személyek és szervezetek körét korlátozhatja, vagy az adatfeldolgozásnak az 
adatkezelőtől különböző személy vagy szervezet általi ellátását kizárhatja. 


(2) Ha törvény arról rendelkezik, hogy az adatfeldolgozást csak államigazgatási szerv vagy a 
nemzeti vagyonról szóló 2011. évi CXCVI. törvény (a továbbiakban: Nvtv.) 3. § (1) bekezdés 
1. pontja szerinti, belföldi székhelyű átlátható szervezet láthatja el, az adatkezelő kizárólag a 
Kormány rendeletében az adott nyilvántartás tekintetében meghatározott szervvel vagy 
szervezettel köthet adatfeldolgozási szerződést. Ha a Kormány rendelete az adott nyilvántartás 
tekintetében meghatározott adatfeldolgozó igénybevételét teszi kötelezővé, az adatkezelő ezen 
adatfeldolgozót bízza meg az adatfeldolgozással. 


(3) A Kormány rendeletben határozza meg a (2) bekezdés szerinti államigazgatási szerveket és 
az Nvtv. 3. § (1) bekezdés 1. pontja szerinti, belföldi székhelyű átlátható szervezeteket, valamint 
azon nyilvántartásokat, amelyek tekintetében adatfeldolgozással kizárólag ezek bízhatók meg, 
továbbá azon nyilvántartásokat, amelyek tekintetében a (2) bekezdés szerinti adatfeldolgozó 
megbízására az adatkezelő köteles. 


(4) A (3) bekezdés szerinti kormányrendelet az adatfeldolgozók körének meghatározásáról — 
ideértve az adatfeldolgozó kötelező megbízásának esetét — az elektronikus adatfeldolgozásra és 
a nem elektronikus adatfeldolgozásra külön-külön is rendelkezhet. 


(5) Törvény lehetővé teheti, hogy amennyiben az (1), illetve (2) bekezdésben foglaltakon 
alapuló korlátozás valamely adatkezelő esetében a jogszabályban előírt feladatok határidőben 
történő teljesítését, vagy a rendelkezésre álló erőforrások szűkössége miatt a jogszabályban 


előírt feladatok teljesítéséhez szükséges fejlesztések határidőben történő megvalósítását 
veszélyezteti, az adatkezelő szakmai irányítására vagy felügyeletére kijelölt miniszter 
előterjesztésére a közigazgatási informatika  infrastrukturális  megvalósíthatóságának 
biztosításáért felelős miniszter a korlátozás alól egyedi felmentést adjon. 


(6) Az (5) bekezdésben meghatározott egyedi felmentés megadható az időszakosan jelentkező 
adatfeldolgozási feladatok hatékony ellátásának biztosítása érdekében is, ha azok határidőben 
való ellátása a rendelkezésre álló erőforrások mellett más módon nem lehetséges. Az egyedi 
felmentés határozott időre adható meg. Az egyedi felmentés megadását megelőzően a 
közigazgatási informatika infrastrukturális megvalósíthatóságának biztosításáért felelős 
miniszter a tervezett egyedi felmentés indokáról, tartalmáról és időtartamáról a Kormányt 
tájékoztatja. 


94.§ A 93. § (8) bekezdése szerint meghatározott nyilvántartásokhoz kapcsolódó 
adatfeldolgozási műveletet az adatfeldolgozó kizárólag Magyarország területén végezhet. 


XIII. Fejezet 
A STATISZTIKAI ADA TELEMZŐ SZOLGÁLTATÁS, EGYEDI STATISZTIKAI ADAT 
BEVONÁSÁNAK KÜLÖNÖS SZABÁLYAI 


95.§ (1) Az Adatkormányzási rendelet előírásaihoz illeszkedve a nemzeti adatvagyon 
hasznosításának rendszere kiterjed az egyedi statisztikai adatokban rejlő információk további 
felhasználásának elősegítésére is. Az egyedi statisztikai adat védelmére tekintettel azok 
felhasználására jelen törvény rendelkezéseit az e fejezetben foglalt eltérésekkel kell alkalmazni. 


(2) A hivatalos statisztikai szolgálat tagja a személyes adatnak minősülő egyedi statisztikai 
adatot jelen törvény szerint anonimizált, egyedi statisztikai adatnak nem minősülő adatként, 
továbbá védett adatnak minősülő adatot a statisztikai egységhez történő kapcsolat végleges 
megszüntetését biztosítva a közfeladatot ellátó szervekre vonatkozó általános szabályok alapján 
adja át a NAVÜ-nek adathasznosítás-támogatási szolgáltatás iránti igény teljesítéséhez. 


(3) A Központi Statisztikai Hivatal (a továbbiakban: KSH) közreműködik az egyedi statisztikai 
adat tovább feldolgozható, így különösen összekapcsolható formában történő bevonásában, 
adathasznosítás-támogatási szolgáltatás iránti igény teljesítésében. A közreműködés magában 
foglalja a jogszabályi kijelölés, illetve a hivatalos statisztikai szolgálat tagjával kötött egyedi 
megállapodás alapján egyedi statisztikai adat bekérését a hivatalos statisztikai szolgálat 
tagjától, valamint az igény teljesítéséhez szükséges átalakítások, így különösen összekapcsolás 
elvégzését. 


(4) Amennyiben a NAVŰ jelzése alapján az adathasznosítás-támogatási szolgáltatás iránti igény 
teljesítéséhez kért egyedi statisztikai adat személyhez a továbbiakban véglegesen nem 
kapcsolható formában nem használható fel, különösen, ha a kért adatnak a statisztikai szolgálat 
rendelkezésére nem álló adatokkal történő összekapcsolására van szükség, az egyedi statisztikai 
adat védelmének érdekében az adatok kezelésére az (5)-(7) bekezdés szerinti előírásokat kell 
alkalmazni. 


(5) A KSH a NAVÜ megkeresésére az egyedi statisztikai adatot a kulcsszolgáltatás 
igénybevételével személytelenített formában a Nemzeti Adatplatform szolgálatás által 
biztosított felügyelt távoli elérés szolgáltatás igénybevételével teszi hozzáférhetővé a NAVÜ 
számára adatelemzés elvégzéséhez. 


(6) A KSH a felügyelt távoli elérés keretében a NAVÜ számára biztosítja: 
a) a személytelenített egyedi statisztikai adatok és a NAVÜ kezelésében lévő adatok 
bevonását adatelemzések végzésébe, 
b) az adatok összekapcsolhatóságát, 
c) adatelemzések elvégezhetőségét. 


(7) A KSH a felügyelt távoli elérés szolgáltatás útján az adatelemzés eredményét is ellenőrzi, 
az ahhoz való hozzáférést engedélyéhez kötheti. 


96. § (1) A KSH a NAVÜ felkérésére közreműködik 
a) akormányzati tájékoztatási szolgáltatás, 
b) a közcélú tájékoztatási szolgáltatás, 
c) a piaci tájékoztatási szolgáltatás, valamint 
d) a döntés-előkészítést támogató szolgáltatás 
nyújtásában. 


(2) Az adatelemzéshez szükséges nem statisztikai adatgyűjtésből származó adatokat — a nyílt 
hozzáférésű adatok kivételével — a NAVU kéri meg a közfeladatot ellátó szervektől. 


(3) Az (1) bekezdés szerinti szolgáltatásban történő közreműködés keretében a KSH a NAVÜ 
által biztosított adatoknak egymással, illetve a statisztikai adatgyűjtésből származó adatokkal 
történő összekapcsolása során az adatösszekapcsolás szolgáltatás szabályai szerint jár el. 


(4) A 8) bekezdés szerinti összekapcsolás elvégezhetőségéhez a közreműködés keretében a 
KSH saját maga által kezelt adatok személytelenítésére a NAVU által meghatározott, a 
Kulcsszolgáltató által biztosított technológiai megoldást alkalmazza. 


(5) Az (1) bekezdés szerinti szolgáltatásban történő közreműködés keretében a KSH a NAVÜ 
közreműködőjeként, a NAVÜ-re vonatkozó szabályok szerint, a személyes adatok kezelése 
tekintetében, mint a NAVÚ adatfeldolgozója jár el. 


(6) A közreműködés feltételeit a KSH és a NAVÜ megállapodásban rögzíti. 


97.§ (1) A KSH a NAVÜ tudományos célú adatelemzéseinek támogatásához a hivatalos 
statisztikáról szóló 2016. évi CLY. törvény (a továbbiakban: Stat tv.) 41. § (1) bekezdés szerinti 
hozzáférést biztosít a rendelkezésére álló adatokhoz, a Stat tv.-ben megadott feltételek szerint. 


(2) Az (1) bekezdés szerinti hozzáférés alkalmazásával létrejött elemzési eredmények 
felhasználásának feltétele, hogy a Stat tv. 41. § (2) bekezdés szerint végzett ellenőrzés nem 
talált elfogadhatatlan mértékű kockázatot. 


XIV Fejezet 
ADATVÉDELEMMEL KAPCSOLATOS INFORMÁCIÓBIZTONSÁGI SZABÁLYOK 


98.§ (1) Az adathasznosítás-támogatási szolgáltatás nyújtója az adatok jogosulatlan 
megismerésének és felhasználásának kizárására a személyes és a védett adatok kezelésével 
kapcsolatos kockázatok figyelembevételével alakítja ki elektronikus információs rendszerét 
különösen 

a) a Nemzeti Közadatportál és az Ügyintézői Portál adatkezeléssel érintett funkcióira, 

b) az adatelemzési szolgáltatás eredményeinek kezelésére, 

c) akutatószoba szolgáltatásra, 

d) a felügyelt távoli elérés szolgáltatásra, 

e) a kormányzati tájékoztatási szolgáltatás informatikai támogatására, 

fJ a Nemzeti Adatplatform szolgáltatásaira, 

g) az adatösszekapcsolási szolgáltatás informatikai támogatására, 

h) aszemélytelenítési eljárásra, 

i) a személytelenített adatok, nyilvántartások és adatkészletek kezelésére, 

j) aKSH által biztosított hozzáférésre, 

k) a NAVÜ és a KSH között kialakított együttműködésben érintett adatkezelésre, 

D] a döntés-előkészítést támogató szolgáltatásnál alkalmazott 28. § (5) és (6) bekezdés, 

szerinti számítógépes adatkapcsolatra. 


(2) Az (1) bekezdés szerinti adatkezelés során valamennyi, az adatkezelésben közreműködő 
szereplőre kiterjedően biztosítani kell a magas szintű biztonsági védelmet 

a) az elektronikus információs rendszer kialakításában és üzemeltetésében, 

b) az eljárási szabályokban, 

c) a személyzeti politikában. 


(3) Kockázatelemzés alapján egyes szolgáltatások igénybevétele regisztrációhoz és 
azonosításhoz köthető. A NAVÜ kezeli a regisztrált természetes személy nevét, lakcímét, 
elektronikus levelezési címét, telefonszámát, a felhasználóhoz rendelet egyedi felhasználói 
azonosítót és jelszót. 


(4) A regisztráció megszüntetését a regisztráló és a regisztrált személy bármikor 
kezdeményezheti. A NAVÜŰ ebben az esetben a megszüntetés iránti igény kézhezvételétől 
számított öt munkanapon belül a regisztrációt megszünteti és a (3) bekezdés szerinti személyes 
adatokat törli. 


(5) Az adathasznosítás-támogatási szolgáltatások nyújtóira, valamint a szolgáltatás nyújtásához 
igénybe vett informatikai rendszerekre az állami és önkormányzati szervek elektronikus 
információbiztonságáról szóló 2013. évi L. törvény (a továbbiakban: Ibtv.) előírásait kell 
alkalmazni abban az esetben is, ha a szolgáltató az Ibtv. alapján nem tartozik az Ibtv. hatálya 
alá. 


, o, XV Fejezet — 
ZARO RENDELKEZESEK 


99. § (1) Ez a törvény — a (2) és (3) bekezdésben meghatározott kivételekkel — 2024. április 1- 
jén lép hatályba. 


(2) A 15. § (1) — (2), valamint (4) bekezdés, a 17. § (2) bekezdés, a 18. §, a 19. § (5) bekezdés, 
a 20. §, valamint a 21. § (1) bekezdése 2024. július 1-jén lép hatályba. 


(3) A 29-30. §, az 51-54. §, a 60-61. §, a 69. § (3) bekezdése, a 71. § (2) és (4) bekezdése, 
valamint a 85. § 2026. január 1-jén lép hatályba. 


100. § Az e törvény rendelkezéseit a hatályba lépését követően benyújtott igényekre kell 
alkalmazni. 


101. § (1) A 2016. január 1-jén hatályos olyan kizárólagos jogot biztosító megállapodások, 
amelyek nem felelnek meg a 7. §-nak, a megállapodás lejártakor, de legkésőbb 2043. július 18- 
án megszűnnek. 


(2) A 7. § hatálya alá nem tartozó kizárólagos jogot biztosító azon megállapodás, amelyet 
közfeladatot ellátó szerv kötött, és amely 2013. július 17-én hatályban volt, a megállapodás 
lejártakor, de legkésőbb 2043. július 18-án e törvény erejénél fogva megszűnik. 


(8) A 7. § hatálya alá nem tartozó kizárólagos további felhasználási jogot biztosító azon 
megállapodás, amelyet közvállalkozás kötött, és amely 2019. július 16-án már hatályban volt, 
a megállapodás lejártakor, de legkésőbb 2049. július 17-én e törvény erejénél fogva megszűnik. 


102. § (1) Felhatalmazást kap a Kormány, hogy 
a) a NAVÜ-ként működő közfeladatot ellátó szervet, 
b) a Kulcsszolgáltatót, 
c) az Adatkormányzási rendelet szerinti ágazati illetékes szervet és 
d) az e törvényben meghatározott központi és regisztrációköteles adathasznosítás- 
támogatási szolgáltatásokat nyújtó szolgáltatókat 
rendeletben jelölje ki. 


(2) Felhatalmazást kap a Kormány, hogy rendeletben határozza meg 

a) a Nemzeti Adatvagyon Tanács tagjainak kijelölésére, jogviszonyára és eljárására 
vonatkozó részletes szabályokat, 

b) a NAVÜ feladataira és működésére vonatkozó részletes szabályokat, 

c) a Kulcsszolgáltató feladataira és működésére vonatkozó szabályokat, 

d) aközfeladatot ellátó szervek, a Kulcsszolgáltató ésa NAVÜ együttműködésének részletes 
szabályait, 

e) a szervezeti adatfelelősök, valamint az adattovábbítási kapcsolattartók kijelölésének és 
feladatainak részletes szabályait, 

fJ az adathasznosítás-támogatási szolgáltatások díjait, valamint a további felhasználásra 
vonatkozó igény teljesítésének ellenértéke megállapításának szempontjait, továbbá az 
egyéb e törvény szerinti díjak számítására vonatkozó részletes szabályokat, 

g) az e törvényben meghatározott központi és regisztrációköteles adathasznosítás- 
támogatási szolgáltatások részletes szabályait, 

h) aze törvényben meghatározott adathasznosítás-támogatási szolgáltatásokon kívüli egyéb 
adathasznosítás-támogatási szolgáltatásokat és ezek részletes szabályait, 

i) azon szolgáltatások vagy kötelezettségek esetében, ahol e törvény megengedi, a 
rendelkezésre bocsátandó vagy bocsátható adatok körét, 

j) a Nemzeti Közadatportálhoz kapcsolódó elektronikus azonosítás feltételeit és részletes 
szabályait, 


k) a közfeladatot ellátó szerv részére az adatoknak az e törvény szerint rendelkezésre 
bocsátásával összefüggésben felmerült többletköltségek megállapítására vonatkozó 
részletes szabályokat, 

]) aze törvény szerinti kötelezettségek megszegése esetén alkalmazandó következmények, 
valamint a nemzeti adatvagyon körébe tartozó adatok további felhasználásának 
ösztönzése érdekében lefolytatandó szakmai felügyeleti eljárások szabályait, 

m) a93. § (3) bekezdés szerinti nyilvántartásokat, 

n) a személytelenítési eljárásban az összerendelési nyilvántartást vezető szerv és a 
személyiadat- és lakcímnyilvántartást vezető szerv közreműködésére vonatkozó részletes 
szabályokat. 


(3) Felhatalmazást kap a Kormány, hogy a 93. § (2) bekezdése szerinti államigazgatási 
szerveket és a Nvtv. 3. § (1) bekezdés 1. pontja szerinti belföldi székhelyű átlátható 
szervezeteket, valamint azon nyilvántartásokat, amelyek tekintetében adatfeldolgozással 
kizárólag ezek bízhatók meg, továbbá azon nyilvántartásokat, amelyek tekintetében a 93. § (2) 
bekezdése szerinti adatfeldolgozó megbízására az adatkezelő köteles, rendeletben határozza 
meg. 


(4) Felhatalmazást kap a miniszter, hogy a Kulcsszolgáltató tevékenységének ellátásáért 
fizetendő igazgatási szolgáltatási díjra, valamint annak beszedésére, kezelésére, 
nyilvántartására, visszatérítésére vonatkozó szabályokat — az adópolitikáért felelős miniszterrel 
egyetértésben — rendeletben állapítsa meg. 


103. § (1) Felhatalmazást kapnak a miniszterek, hogy — a (2) bekezdésben meghatározott 
kivétellel — a felügyeletük vagy irányításuk alá tartozó szervek által kezelt, további felhasználás 
céljából rendelkezésre bocsátandó kulturális közadatok körét — a kultúráért felelős miniszter 
egyetértésével, a Nemzeti Adatvédelmi és Információszabadság Hatóság elnöke véleményének 
kikérésével — rendeletben állapítsák meg. 


(2) Felhatalmazást kap a kultúráért felelős miniszter, hogy a muzeális intézmények, levéltárak 
és könyvtárak által további felhasználás céljából rendelkezésre bocsátandó kulturális közadatok 
körét és a felhasznált adat forrásának feltüntetésére vonatkozó részletes szabályokat — a 
Nemzeti Adatvédelmi és Információszabadság Hatóság elnöke véleményének kikérésével — 
rendeletben állapítsa meg. 


(3) Felhatalmazást kapnak a miniszterek, hogy a további felhasználás céljára történő 
rendelkezésre bocsátásért fizetendő díj mértékének, megállapítása szempontjainak, megfizetése 
módjának, valamint a díjfizetés kedvezményeinek és a díjfizetés alóli mentességek e törvény 
rendelkezéseivel összhangban álló további részletszabályait rendeletben állapítsák meg. 


(4) Felhatalmazást kap a helyi önkormányzat képviselő-testülete, hogy a további felhasználás 
céljára történő rendelkezésre bocsátásért fizetendő díj mértékének, megállapítása 
szempontjainak, megfizetése módjának, valamint a díjfizetés kedvezményeinek és a díjfizetés 
alóli mentességek e törvény rendelkezéseivel összhangban álló további részletszabályait 
rendeletben állapítsa meg. 


(5) Felhatalmazást kap a Nemzeti Média- és Hírközlési Hatóság elnöke, hogy 

a) a Nemzeti Média- és Hírközlési Hatóság által kezelt, további felhasználás céljából 
rendelkezésre bocsátható kulturális közadatok körét a kultúráért felelős miniszter, 
valamint a Nemzeti Adatvédelmi és Információszabadság Hatóság elnöke véleményének 
kikérésével, 

b) atovábbi felhasználás céljára történő rendelkezésre bocsátásért fizetendő díj mértékének, 
megállapítása szempontjainak, megfizetése módjának, valamint a díjfizetés 
kedvezményeinek és a díjfizetés alóli mentességek e törvény rendelkezéseivel 
összhangban álló további részletes szabályait 

rendeletben állapítsa meg. 


(6) Felhatalmazást kap a Magyar Nemzeti Bank elnöke, hogy a további felhasználás céljára 
történő rendelkezésre bocsátásért fizetendő díj mértékének, megállapítása szempontjainak, 
megfizetése módjának, valamint a díjfizetés kedvezményeinek és a díjfizetés alóli mentességek 
e törvény rendelkezéseivel összhangban álló további részletes szabályait rendeletben állapítsa 
meg. 


104. § E törvény hatálybalépésével egyidejüleg hatályát veszti a 
a) a özadatok újrahasznosításáról szóló 2012. évi LXIII. törvény, és 
b) a nemzeti adatvagyonról szóló 2021. évi XCI. törvény. 


49. Az Európai Unió jogának való megfelelés 


105. § (1) Ez a törvény a nyílt hozzáférésű adatokról és a közszféra információinak további 
felhasználásáról szóló, 2019. június 20-i (EU) 2019/1024 európai parlamenti és tanácsi 
irányelvnek való megfelelést szolgálja. 


(2) Ez a törvény az európai adatkormányzásról és az (EU) 2018/1724 rendelet módosításáról 
szóló 2022. május 30-i 2022/868 (EU) európai parlamenti és tanácsi rendelet végrehajtásához 
szükséges rendelkezéseket állapít meg. 


(3) Ez a törvény a belső piaci szolgáltatásokról szóló, 2006. december 12-i 2006/123/EK 
európai parlamenti és tanácsi irányelvnek való megfelelést szolgálja. 


(4) E törvénynek a belső piaci szolgáltatásokról szóló, 2006. december 12-i 2006/123/EK 
európai parlamenti és tanácsi irányelv 15. cikk (7) bekezdése szerinti előzetes bejelentése 
megtörtént. 


